
Sfântul cuvios Xenofont, soţia sa Maria şi fii lor Arcadie şi loan 
(26 ianuarie) 





up OIROLENIA: 


Sfântul Xenofont s-a născut în Constantinopol şi ca mirean, a ajuns senator pe 
vremea împăratului Iustinian cel mare (527-565), având bogății multe. Dar avea 
şi bogăţie sufletească, adică în dreapta credinţă şi în milostenia către săraci. 
Soţia lui, Maria, îi urma întru toate, căutând să placă lui Dumnezeu, împreună 
cu fiii lor, Arcadie şi loan. Pe cei doi fii i-au trimis părinţii să studieze în cetatea 
Beirut, din Fenicia, cetate vestită în acea vreme pentru învăţătura bunelor 
deprinderi şi pentru înalta ei şcoală de înţelepciune elinească. În timp ce 
călătoreau cei doi spre Fenicia, s-a stârnit o furtună puternică pe mare şi s-a 
sfărâmat corabia, încât nu se putea şti dacă a mai rămas cineva în viaţă. Aflând 
acestea, Xenofont şi Maria au plecat să-şi caute fiii. Îndureraţii părinţi s-au 
minunat când, după multe căutări, şi-au găsit fii printre călugării din Ierusalim. 
Aceştia intraseră în monahism drept mulţumire că au scăpat de valurile mării. 
Urmând exemplul fulor, cei doi părinți au intrat şi ei în monahism, mergând 


A 


e de Arde dr dea 


e dr dr ha 


Dr Ar A 


XI ) 





| 


A Ar de de 


x 


XP 
XI 
XA 
XA 
x 
XA 
> 
x 
>? 
XT 
> 
XP 
x 
x 
x 
x 
x 


Xe Xe Xe e XX e E XE Xe A A XE DE II II II E XE XE Xe Xe 


4 


De dr dr Ar Ar dr Dr de Dr dr dr dr dr Ar Dr de De Dr dr dr fr Ar A A d 


XP XP IP IP 3 E 3 3 3 E E 2 IP 3 3 e E PI IP IE e e XX 


fiecare la mănăstirea sa. Şi atât de mult au sporit în bunătăţile sufletului, încât 
Dumnezeu le-a dăruit Sfinților cuvioşi Xenofont, Maria, Arcadie şi loan darul 
facerii de minuni. 

Evanghelia şi Apostolul zilei 





Evanghelia 





25. Și mulțimi multe mergeau după El, din Galileea, din Decapole, din 
Ierusalim, din ludeea şi de dincolo de Iordan. 

1. Văzând mulțimile, lisus S-a suit în munte şi așezându-se, ucenicii Lui au 
venit la EL. 

2. Şi deschizându-şi gura, îi învăţa zicând: 

3. Fericiţi cei săraci cu duhul, că a lor este Împărăţia Cerurilor. 

4, Fericiţi cei ce plâng, că aceia se vor mângâia. 

5. Fericiţi cei blânzi, că aceia vor moşteni pământul. 

6. Fericiţi cei ce flămânzesc şi însetează de dreptate, că aceia se vor sătura. 

7. Fericiţi cei milostivi, că aceia se vor milui. 
8. Fericiţi cei curaţi cu inima, că aceia vor vedea pe Dumnezeu. 
9. Fericiţi făcătorii de pace, că aceia fiii lui Dumnezeu se vor chema. 
10. Fericiţi cei prigoniţi pentru dreptate, că a lor este Împărăţia Cerurilor. 
11. Fericiţi veţi fi voi când vă vor ocări şi vă vor prigoni şi vor zice tot 
cuvântul rău împotriva voastră, minţind din pricina Mea. 
12. Bucuraţi-vă şi vă veseliţi, că plata voastră multă este în ceruri, că aşa au 
prigonit pe proorocii cei dinainte de voi. 
Apostol 





6. Aceasta însă zic: Cel ce seamănă cu zgârcenie, cu zgârcenie va şi secera, 
iar cel ce seamănă cu dărnicie, cu dărnicie va şi secera. 

7. Fiecare să dea cum Socoteşte cu inima Sa, nu cu părere de rău sau de silă, 
căci Dumnezeu iubeşte pe cel care dă cu voie bună. 

8. Şi Dumnezeu poate să înmulțească tot harul la voi, ca, având totdeauna 
toată îndestularea în toate, să prisosiţi spre tot lucrul bun, 

9. Precum este scris: "Împărţit-a, dat-a săracilor; dreptatea Lui rămâne în 
veac”. 

10. Iar Cel ce dă sămânță semănătorului şi pâine spre mâncare, vă va da şi va 
înmulți sămânţa voastră şi va face să crească roadele dreptăţii voastre, 

11. Ca întru toate să vă îmbosgăţiți, spre toată dărnicia care aduce prin noi 
mulțumire lui Dumnezeu. 

In această lună (ianuarie), ziua a douăzeci şi şasea - Preacuviosul părintele 
nostru Xenofont şi soţia lui, împreună cu doi fii ai lor (Minei) 





La Vecernie 


La Doamne strigat-am... Stihirile glas 2: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind 
cuprins de frică, se bucura strigând către Tine: Slavă smereniei Tale, iubitorule 
de oameni! 


Strălucind cu vrednicii sufleteşti, cu milostenii, şi cu credinţă, te-ai luminat pe 
tine însuţi. Că cu bucurie ai împărțit bogăţia ta săracilor, şi dreptatea ta rămâne 
în veci, răsărindu-ți ţie părinte lumină neînserată, unde vezi pe cuvioşii tăi fu, şi 
pe ceea ce i-a născut, locuind în cetatea cea cerească. 


Nebăgând seamă mărirea cea stricăcioasă, v-aţi învrednicit slavei celei nestri- 
căcioase şi dumnezeiești. Căci călcând toată veselia vieții, foarte aţi dorit de 
Hristos cel cu adevărat veselitor, purtătorilor de Dumnezeu, care v-a mântuit pe 
voi de întreitele valuri, şi de furtuna lumii, şi v-a aşezat la viaţa cea lină şi purt- 
ătoare de lumină, prea fericiţilor. 


Omorând patimile trupului, v-aţi îmbrăcat cu hainele nepătimirii, ţesându-le pe 
dânsele cu curăța vieţii. Şi încă în trup fiind, aţi arătat vieţuire întocmai cu 
îngerii, ca nişte răbdători, şi toţi v-aţi învrednicit de slava cea îngerească întru 
înălțime, îndulcindu-vă de lumina cea dumnezeiască. 


Slavă..., Şi acum..., a Născătoarei 

Numai tu ai purtat în pântece fără strâmtoare pe Cel neîncăput, făcându-Se Om 
pentru bunătatea Sa, Preasfântă Mireasă dumnezeiască. Drept aceea te rog, 
scapă-mă de patimile care mă necăjesc, ca şi călătorind pe cărarea cea strâmtă şi 
dreaptă, să apuc pe calea care duce la viaţă, Fecioară. 
A Crucii, a Născătoarei 
Când ai văzut Fecioară spânzurat pe Cruce pe Strugurul cel prea copt, pe care L- 
ai purtat nelucrat în pântece, tânguindu-te te văitai, şi strigai: Fiul meu, picură 
întru noi vin, prin care să se ridice toată beţia patimilor, Făcătorule de bine; cu 
rugăciunile celeia ce Te-a născut pe Tine, Cuvinte, ca un Milostiv. 
Tropar, glas 4: Dumnezeul părinţilor noştri, care faci pururea cu noi după 
blândețile Tale, nu depărta mila Ta de la noi; ci pentru rugăciunile lor, în pace 
îndreptează viaţa noastră. 
Slavă..., Și acum..., al Născătoarei 
La Utrenie 
Canoanele amândouă din Octoih şi al sfinţilor pe 4. 
Canonul sfinţilor 

facerea lui Teofan 
Cântarea 1-a, glas 2 
Irmos: Veniţi noroadelor să cântăm cântare lui Hristos Dumnezeu, celui ce a 
despărțit marea şi a trecut pe norodul, pe care l-a slobozit din robia egiptenilor, 
că S-a proslăvit. 
Indulcindu-vă acum de lemnul vieţii şi de Rai, de adevărata desfătare cu toată 
casa voastră prea înţelepţilor, rugaţi-vă către lubitorul de oameni, să ne mântuim 


noi, cei ce vă lăudăm pe voi. 


Pe calea poruncilor Tale umblând cu fierbinţeală sluga Ta, Stăpâne, a ajuns la 
lăcaşurile cele de potriva doririi lui, apucând viaţa cea veşnică. 


Slavă... 


Cort nou ca al lui Avraam, ai arătat tu casa tuturor, drept aceea dumnezeiescule 
te-ai odihnit în sânurile lui Avraam, după vrednicie şi dreptate. 

Și acum..., a Născătoarei 


Cuvântul cel fără început care a strălucit din Tatăl mai înainte de toţi vecii, 
sălăşluindu-Se cu totul întru tine Preacurată, m-a închipuit din nou, pe mine tot 
omul. 


Cântarea a 3-a 
Irmos: Pe piatra credinţei... 


Fiind cinstiţi cu vrednicii prea luminate, aţi strălucit cu vieţuiri prea luminoase, 
că fapta o aţi arătat suire privirii, strigând: Tu eşti Dumnezeul nostru, şi nu este 
drept afară de Tine, Doamne. 


Ca unul ce erai pus ispravnic peste toate, ai primit purtarea de grijă a tuturor, 
împărțindu-ţi avuţia la cei lipsiţi, primind şi ospătând cetele sihaştrilor, cuvioase 
părinte. 


Slavă... 


Hrănindu-te în legea Stăpânului, ţi-ai învăţat fii tăi cu legea, şi cu îndreptarea, 
şi cu învăţătura Domnului, strigând: Dumnezeule, Tu eşti Dumnezeul nostru, şi 
nu este sfânt afară de Tine, Doamne. 


Și acum..., a Născătoarei 


Veniţi să lăudăm credincioşii pe ceea ce după naştere a rămas Fecioară, pe 
Maria cea mai sfântă decât îngerii, pe cea adevărată Născătoare de Dumnezeu 
fără ispită de nuntă, strigând: Bucură-te, Maică prea curată; bucură-te, Stăpână. 


Irmosul: Pe piatra credinţei întărindu-mă, lărgit-ai gura mea asupra vrăjmaşilor 
mei; că s-a veselit duhul meu, când a cântat: nu este sfânt ca Dumnezeul nostru 
şi nu este drept afară de Tine, Doamne. 


Condac, glas 4: 


Podobie: Arătatu-Te-ai astăzi lumii şi Lumina Ta, Doamne s-a însemnat peste 
noi care cu cunoştinţă Te lăudăm, venit-ai şi Te-ai arătat, Lumina cea neapro- 
piată. 


In curțile Stăpânului ai privegheat, săracilor împărţindu-ţi averea ta cu linişte, 
fericite, împreună cu soţia ta şi cu fiii tăi. Pentru aceasta moşteniţi dumneze- 
iasca desfătare. 

Sedealna, glas 8. Podobie: Pe înţelepciunea... 


Priveghind întru poruncile Stăpânului, şi îndreptând asemenea într-un chip pe 
fiii tăl şi pe soţie, fericite Xenofonte, cu dânşii dimpreună moştenești împărăţiile 
cele de sus, părăsind furtuna tuturor supărărilor. Drept aceea cu bună credinţă vă 
lăudăm pe voi, şi cu dragoste vă cinstim, şi cu credinţă strigăm: Purtătorilor de 
Dumnezeu prea fericiților, rugaţi-vă lui Hristos Dumnezeu, iertare de greşeli să 
dăruiască, celor ce prăznuiesc cu dragoste, sfântă pomenirea voastră. 


Slavă..., Şi acum... a Născătoarei 


Ca pe o Fecioară şi singură între femei, pe tine care ai născut fără sămânță pe 
Dumnezeu cu trup, toate neamurile oamenilor te fericim, că întru tine S-a 
sălăşluit Focul Dumnezeirii, şi ca pe un Prunc cu lapte ai hrănit, pe Ziditorul şi 
Domnul. Drept aceea neamul îngerilor şi al oamenilor după vrednicie slăvim 
Preasfântă naşterea ta, şi cu un glas strigăm ţie: Roagă-te Fiului tău şi Dumne- 
zeu, iertare de greşeli să dăruiască, celor ce se închină cu credinţă prea sfintei 
naşterii tale. 


A Crucii, a Născătoarei 


Mieluşeaua văzând pe Cruce pe Mielul şi Păstorul şi Mântuitorul, se văita 
lăcrimând, şi cu amar strigând: Lumea se veseleşte luând mântuire, iar la cele 
dinlăuntru ale mele mă aprind, văzând răstignirea Ta, care o rabzi pentru 
milostivirea milei. Îndelung răbdătorule Doamne, adâncul milei, şi izvor 
nedeşertat, milostivește-Te, şi dăruieşte iertare greşelilor, celor ce cu credință 
laudă dumnezeieştile Tale patimi. 


Cântarea a 4-a 


Irmos: Auzit-am, Dumnezeule, auzul Tău şi m-am temut; înţeles-am lucrurile 
Tale, grăia proorocul şi am proslăvit puterea 'Ta. 


Scăpând de furtuna vieţii, v-aţi aşezat la limanul bunei credinţe, tineri prea feri- 
Ciţi. 


Fiind învăţaţi cunoştinţa celor dumnezeieşti şi celor omeneşti, aţi ales mai de 
cinste a sluji lui Dumnezeu. 


Slavă... 


Scăpând minunat din adâncimea cea lumească, cuvioşilor, v-aţi apropiat de 
adâncimea bunătăţilor. 

Și acum..., a Născătoarei 


Fiind izbăviţi cu sângele care s-a vărsat din coasta Fiului tău, Maică a lui Dum- 
nezeu, toți te fericim. 


Cântarea a 5-a 
Irmos: Dătătorule de Lumină şi Făcătorul veacurilor, Doamne, întru lumina 
poruncilor Tale îndreptează-ne pe noi; că afară de Tine pe alt Dumnezeu nu 


ştim. 


Sârguindu-te către viaţa cea nestricăcioasă, te-ai nevoit Arcadie să ajungi la 
cetatea cea sfinţită, şi te-ai apropiat de mormântul vieţii celei adevărate. 


Foarte de bună cuviinţă şi sfințită cu adevărat este pronia către tine, şi minunată 
şi proslăvită dumnezeiasca ocârmuire a Stăpânului tuturor, prea fericite Arcadie. 


Slavă... 

Hristos, cel ce S-a culcat mai înainte în braţele dumnezeiescului bătrân Simeon, 
purtând grijă pentru tine Arcadie, te-a povăţuit aducându-te la un bătrân dum- 
nezeiesc. 

Și acum..., a Născătoarei 

Pe Fiul cel fără început, şi împreună veşnic cu Tatăl, L-ai născut întrupat din 
tine mai presus de fire prea curată; drept aceea te propovăduim Născătoare de 
Dumnezeu, curată. 

Cântarea a 6-a 


Irmos: Întru adâncul greşelilor... 


Dorind de viaţă fericită, ai năzuit la adunarea sihaştrilor, având ajutor loane 
sulfarea cea vieţuitoare. 


Lepădându-te de omorârea răutăţii cea ucigătoare de oameni, şi de otrava cea 
purtătoare de moarte, ai alergat loane la mormântul lui Hristos cel purtător de 


viaţă. 


Slavă... 

Viaţa lui loan ai râvnit, căci asemenea ca acela ai locuit în pustii, şi ai vieţuit 
curat loane, curăţindu-te Hristos. 


Și acum..., a Născătoarei 


Cel ce însuşi a întins Cerul, alt Cer însufleţit te-a făcut pe tine Născătoare de 
Dumnezeu, curată, şi din tine a răsărit celor dintru întuneric. 


Irmosul: Intru adâncul greşelilor fiind înconjurat, chem adâncul milostivirii 
Tale cel neurmat, din stricăciune Dumnezeule scoate-mă. 


Condac, glas 4: 


Podobie: Arătatu-Te-ai astăzi lumii şi Lumina Ta, Doamne s-a însemnat peste 
noi care cu cunoştinţă Te lăudăm, venit-ai şi Te-ai arătat, Lumina cea neapro- 
piată. 


Din marea vieţii scăpând, dreptul Xenofont, cu cinstită soția sa, în ceruri îm- 
preună se veselesc cu fiii lor, pe Hristos mărind. 


Icos: Străină cale cu dumnezeiască cuviinţă Xenofonte călătorind, împreună şi 
cu soţia ta v-aţi uitat de fire, ca şi cum aţi fi fost fără trupuri cu adevărat pe 
pământ arătându-vă; pentru aceasta şi uşile cereşti vouă s-au deschis, şi îm- 
preună cu îngerii dănţuiţi, ca cei ce aţi fost ai viei Domnului dumnezeieşti lucră- 
tori, împreună şi cu fiii voştri. Deci rugaţi pe Hristos, să dăruiască rază de lumi- 
nare întunecatelor noastre inimi, celor ce săvârşim pomenirea voastră cea 
purtătoare de lumină; pe Hristos, Dătătorul de cununi slăvind. 


Sinaxar 


In această lună, în ziua a douăzeci şi şasea, pomenirea prea cuviosului 
părintelui nostru Xenofont, a soţiei lui Maria, şi a fiilor lor: Arcadie, şi loan. 


Stih: Cei de pe lângă Xenofont, pământul au părăsit. 
Şi la bogată masa Cuvântului ca nişte slugi s-au primit. 
Împreună cu fiii şi cu soţia, Xenofont, 

În a douăzeci şi şase zi a răposat. 


Acest prea cuvios Xenofont era din Constantinopol, care şi pe dinafară era 
bogat, şi pe dinlăuntru mai mult spre credinţa ce avea către Dumnezeu. Deci 
trimiţându-şi pe amândoi fiii la cetatea Beritului din Fenicia, pentru deprindere 
şi învăţătură, şi spărgându-se corabia cu dânşii, a purces de s-a dus cu soţia sa, 
ca să-şi caute feciorii. Pe care aflându-i la Ierusalim îmbrăcaţi în chipul mona- 

hicesc, se făcură monahi şi el cu soţia sa, şi atâta au sporit în bunătăţile sufle- 
tului, şi ei şi fiii lor, cât s-au învrednicit a face şi minuni. Și fiind plăcuţi lui 
Dumnezeu până în sfârşit, s-au mutat către Domnul. 


Tot în această zi, pomenirea cutremurului celui mare. 


Stih: Cuvinte clătit-ai pământul, dar iarăşi ai încetat, 
Că decât mânia, îndurarea îţi este mai multă cu adevărat. 


Acesta s-a făcut la sfârşitul împărăției lui Teodosie celui mic, fiul lui Arcadie şi 
al Eudoxiei, în ziua Duminicii, la două ceasuri din zi, şi a căzut zidurile cetăţii 
de cutremur, şi multă parte de case s-au surpat, mai ales de la intrările 
Troadisiilor, până la poarta lui Tetrapil cea de aramă, şi a ţinut cutremurul trei 
luni în care împăratul făcând litanii cu tot soborul, cu lacrimi zicea: Scapă-mă 
Doamne de dreapta ta urgie, şi şterge păcatele noastre prin pocăință căci ai clătit 
pământul, şi l-ai cutremurat pentru păcatele noastre. Pentru ca să te prea slăvim 
pe singur bunul, şi de oameni iubitorul Dumnezeul nostru. 


Tot în această zi, pomenirea prea cuviosului părintelui nostru Simeon cei 
numit vechiul. 


Stih: Simeoane vechiule țărâna lepădând. 
Prin ţărână capul vechiului vrăjmaş eşti sfărâmând. 


Acesta din copilărie, iubind paşnica viaţă, şi întru o crăpătură mică sălăşluindu- 
se, nici-o hrană omenească primea; căci numai buruienile ce se mănâncă le 
uneltea spre hrană. Deci având dumnezeiască dorinţă, s-a dus la muntele 
Sinaiului, şi intrând înlăuntru peşterii, întru care oarecând s-a ascuns Moise, 
căzând cu faţa în jos, şapte zile fără de hrană întru rugăciune şi în lacrimi 
zăbovindu-se, nu s-a sculat mai înainte, până ce a auzit dumnezeiesc glas 
poruncindu-i să se scoale, şi să mănânce trei mere ce-i erau lui puse înainte. 
Deci sculându-se (căci era pe faţă zăcând) şi aflând cele trei mere, cu osârdie le- 
a mâncat. Apoi pogorându-se din munte, şi zidind două mănăstiri, a luat 
sfârşitul ostenicioasei vieţi, prea slăvite minuni mai înainte săvârşind, spre lauda 
lui Dumnezeu. 


Tot în această zi, pomenirea Sfinţilor mucenici: Anania preotul şi Petru 
temnicerul, şi alţi şapte slujitori ce au fost cu dânşii. 


Stih: Petru împreună cu cei şapte în mare au intrat, 
Cu care şi Anania cu dulceaţă s-a împreunat. 

Aceştia erau pe vremea împăratului Dioclețian şi a lui Maxim ighemonul în 
Fenicia. Către care fiind adus Sfântul Anania, şi pe Hristos mărturisind, şi pe 
idoli batjocorind, a fost bătut cu toiege şi ars pe spate cu frigări înfocate, şi uns 
pe părțile cele arse cu oţet şi cu saramură. Care prin rugăciune a cutremurat 
capiştea, şi pe idoli i-a surpat la pământ, apoi fiind pus la închisoare, s-a 
împărtăşit de hrană dumnezeiască, unde a adus la credinţa lui Hristos, pe 
păzitorul închisorii; cu care împreună, din porunca guvernatorului Maxim, a 
suferit sfârşitul prin înecare în mare, împreună cu alţi şapte ostaşi, ce i-a tras la 
credinţa lui Hristos, scăpând minunat din prea cumplitele munci. 


Tot în această zi, prea cuviosul Amona, care cu pace s-a săvârşit. 


Stih: Amona tot firul vieţii plinind, 
Viaţa care niciodată nu se plineşte, este moştenind. 


Tot în această zi, prea cuviosul Gavriil, care cu pace s-a săvârşit. 


Stih: Împreună cu Gavriil cel al îngerilor mai întâi stătător, 
Hristos pune şi pe noul Gavriil împreună şezător. 


Tot în această zi, doi mucenici cei din Frigia, care bătuţi s-au săvârşit. 


Stih: Doi nevoitori, de toiege rănindu-se, 
Grabnică împreună vindecare au aflat încununându-se. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Cântarea a 7-a 

Irmos: Porunca cea potrivnică lui Dumnezeu, a tiranului celui păgân, înaltă vă- 
paie a ridicat; iar Hristos, cel ce bine este cuvântat şi Prea slăvit, a întins 
cinstitorilor de Dumnezeu tineri roua Duhului. 

Purtătorul de Dumnezeu văzând prin curăţia gândului, a vestit adunarea voastră 
mai înainte; că Dumnezeu cel Drept răsplătindu-vă vouă dumnezeieşte pentru 
buna credinţă, v-a adunat la un loc, ca un Milostiv. 

Slavă... 

Văzând lubitorul de oameni râvna voastră cea ortodoxă, şi primindu-vă cre- 


dinţa, şi plecându-se la dorirea voastră, pe voi pe toţi v-a adunat la o cunoştinţă, 
ca un Făcător de bine, şi pururea prea slăvit. 

Și acum..., a Născătoarei 

Nădejde neruşinată, şi nădejde întărită, zid nemişcat, acoperământ şi ajutor fii- 
mi mie celui ce nădăjduiesc la tine, Preacurată; că la tine îmi este toată nădejdea 
mântuirii mele. 

Cântarea a 8-a 

Irmos: Cuptorul cel cu foc... 

Cuptorul focului ce vă ardea tare, bărbăteşte l-aţi răbdat, pentru despărțirea 
unuia de altul, că rupându-vă cele dinlăuntru de boldul unirii, aţi răbdat chinuri 
muceniceşti. 

De sus v-a umbrit pe voi nor de rouă a iubirii de oameni, în munţii Sionului, 
unde a înfierbântat roua Duhului pe ucenicii, care strigau: Binecuvântaţi toate 
făpturile pe Domnul. 

Binecuvântăm pe Tatăl şi pe Fiul şi pe Sfântul Duh, Domnul. 

Rugaţi-vă părinți prea fericiţi, să ni se facă Făcătorul de bine Milostiv şi Blând 
nouă, celor ce acum fericim sfinţită pomenirea voastră, care sunteţi uniţi din 
fire, şi adunaţi cu darul. 

Și acum..., a Născătoarei 

Pe Unul-Născut Fiul lui Dumnezeu, Cuvântul cel ce a strălucit negrăit mai 
înainte de veci din Tatăl cel fără început, pe Cel ce S-a făcut întâi născut decât 
toată zidirea, L-ai născut Maica lui Dumnezeu; pentru aceea toate neamurile te 
mărim. 

Irmosul: 


Să lăudăm, bine să cuvântăm şi să ne închinăm Domnului, cântându-l şi prea 
înălţându-L pe Dânsul întru toţi vecii. 


Cuptorul cel cu foc, oarecând, în Babilon, cu dumnezeiasca poruncă, lucrările 
şi-a despărțit; pe haldei arzând şi răcorind pe credincioşii care cântau: Bine- 
cuvântaţi toate lucrurile Domnului pe Domnul. 


Cântarea a 9-a 


Irmos: Pe Dumnezeu Cuvântul... 

Ridicând pe umeri Crucea lui Hristos, aţi săvârşit calea sihăstriei, cu adevărat 
toată bunătatea săvârşind, până ce aţi luat însăşi viaţa cea cu adevărat nemu- 
ritoare, încununându-vă cu toată casa voastră. 


Stăpânind cugetul trupului, aţi adunat bogăţia Duhului, luând dar de tămăduiri 
din izvorul darurilor, de care acum apropiindu-vă, în veci vă odihniți. 


Slavă... 

Biruind cuvioşilor meşteşugirile balaurului, la sfârşitul nevoinţelor v-aţi cinstit, 
luând (după vrednicie) cununile dreptăţii de la Hristos. Pe care acum rugaţi-L, 
să se mântuiască sufletele noastre. 

Și acum... A Născătoarei 

Mireasă dumnezeiască, pe Cel mai înainte fără de Maică după întâia naştere, L- 
ai născut fără de tată întrupat pentru noi, cunoscându-Se în două firi, dumne- 
zeiască şi omenească, care se încredințează prin lucrări. 

Irmosul: Pe Dumnezeu Cuvântul cel din Dumnezeu, care cu negrăită înţelep- 
ciune a venit să înnoiască pe Adam cel căzut rău prin mâncare întru stricăciune, 
din Sfânta Fecioară negrăit întrupându-Se pentru noi credincioşii, cu un gând 
întru laude Il mărim. 

Luminânda: 

Podobie: Cel ce a împodobit Cerul... 

Impărțitu-ţi-ai bogăţia săracilor, după plăcerea lui Dumnezeu, şi înstrăinându-te 
te-ai unit cu Domnul, o, Xenofonte! Pe care roagă-L prea fericite, ca să ne scape 
pe noi din patimi. 


A Născătoarei 


Oştile îngerilor şi cetele sfinților, cu adevărat le-au întrecut măririle tale, Prea- 
curată. Pentru aceea roagă pe Hristos pentru poporul cel greşit. 


Şi cealaltă slujbă a Utreniei după rânduială şi otpustul. 

Canon de rugăciune către Sfântul cuvios Xenofont, soţia sa Maria şi către 
fii lor Arcadie şi loan 





Troparul Sfântului cuvios Xenofont, al soţiei sale Maria şi al fiilor lor Arcadie 
şi loan, glasul al 4-lea: Dumnezeul părinţilor noştri care faci pururea cu noi 
după blândeţile Tale, nu îndepărta mila Ta de la noi; ci, pentru rugăciunile lor, 
în pace îndreptează viaţa noastră. 


Cântarea 1 

Irmos: Veniţi, popoare, să cântăm cântare lui Hristos Dumnezeu, cel ce a des- 
părțit marea şi a trecut pe poporul pe care l-a slobozit din robia egiptenilor, că 
S-a prea mărit. 

Stih: Sfinte cuvioase părinte Xenofont, roagă-te lui Dumnezeu pentru noi. 
Îndulcindu-vă acum din pomul vieţii şi de adevărata desfătare a Raiului cu toată 
casa voastră, prea înţelepţilor, rugaţi pe lubitorul de oameni să ne mântuim noi, 
cei care vă lăudăm pe voi. 


Stih: Sfinte cuvioase părinte Xenofont, roagă-te lui Dumnezeu pentru noi. 


Pe calea poruncilor Tale, umblând cu înflăcărare, robul Tău, Stăpâne, a ajuns la 
Locaşurile cele pe măsura doririi lui, primind viaţa cea veşnică. 


Slavă Tatălui şi Fiului şi Sfântului Duh. 

Cort nou ca al lui Avraam ai arătat casa ta tuturor; drept aceea minunatule, te-ai 
odihnit, după vrednicie şi dreptate, în sânurile lui Avraam. 


Şi acum şi pururea şi în vecii vecilor. Amin (a Născătoarei). 


Cuvântul cel fără de început, care a strălucit din Tatăl mai înainte de toți vecii, 
Sălăşluindu-Se întreg întru tine, Preacurată, m-a înnoit pe mine, omul întreg. 


Cântarea a 3-a 

Irmos: Pe piatra credinţei... 

Stih: Sfinte cuvioase părinte Xenofont, roagă-te lui Dumnezeu pentru noi. 
Fiind cinstit cu luminate dregătorii, ai strălucit printr-o vieţuire purtătoare de 
lumină; că fapta ai arătat-o suire către cugetarea cea duhovnicească strigând: Tu 
eşti Dumnezeul nostru şi nu este drept afară de Tine, Doamne. 

Stih: Sfinte cuvioase părinte Xenofont, roagă-te lui Dumnezeu pentru noi. 

Ca unul ce erai pus iconom peste toate, ai primit purtarea de grijă a tuturor. ŞI ai 
împărțit avuţia ta la cei lipsiţi, primind sub acoperământul tău şi mângâind 
cetele sihaştrilor, cuvioase părinte. 

Slavă Tatălui şi Fiului şi Sfântului Duh. 

Crescut fiind în Legea Stăpânului, ai crescut pe fiii tăi Domnului, cu Legea, cu 
învăţătura şi cu îndemnul, strigând: Tu eşti Dumnezeul nostru şi nu este sfânt 
afară de Tine, Doamne. 

Şi acum şi pururea şi în vecii vecilor. Amin (a Născătoarei). 

Veniţi, credincioşilor, să lăudăm pe ceea ce singură, după naştere, a rămas Fe- 
cioară; pe Maria, cea mai sfântă decât îngerii, pe cea cu adevărat Născătoare de 
Dumnezeu, cea fără ispită de nuntă, strigând: Bucură-te, Maică prea curată; 
Bucură-te, Stăpână. 

Irmosul: Pe piatra credinţei întărindu-mă, lărgit-ai gura mea asupra vrăjmaşilor 
mei; că s-a veselit duhul meu, când a cântat: nu este sfânt ca Dumnezeul nostru 


şi nu este drept afară de Tine, Doamne. 


Cântarea a 4-a 

Irmos: Auzit-am, Dumnezeule, auzul Tău şi m-am temut; înţeles-am lucrurile 
Tale, grăia proorocul şi am proslăvit puterea Ta. 


Stih: Sfinte cuvioase părinte Xenofont, roagă-te lui Dumnezeu pentru noi. 


Izbăviţi fiind de zbuciumul grijilor vieţii, aţi aruncat ancora la limanul dreptei 
cinstiri de Dumnezeu, prea fericiţi tineri. 


Stih: Sfinte cuvioase părinte Xenofont, roagă-te lui Dumnezeu pentru noi. 


Fiind învăţaţi în cunoaşterea tainelor celor dumnezeieşti şi celor omeneşti, aţi 
ales mai de cinste a sluji lui Dumnezeu. 


Slavă Tatălui şi Fiului şi Sfântului Duh. 


Izbăviţi fiind în chip minunat din prăpastia cea lumească, cuvioşilor, v-aţi apro- 
piat de adâncimea bunătăţilor. 


Şi acum şi pururea şi în vecii vecilor. Amin (a Născătoarei). 


Fiind izbăviți cu sângele care s-a vărsat din coasta Fiului tău, Maică a lui 
Dumnezeu, toţi te fericim. 


Cântarea a 5-a 

Irmos: Dătătorule de Lumină şi Făcătorul veacurilor, Doamne, întru lumina 
poruncilor Tale îndreptează-ne pe noi; că afară de Tine pe alt Dumnezeu nu 
ştim. 


Stih: Sfinte cuvioase părinte Arcadie, roagă-te lui Dumnezeu pentru noi. 


Grăbindu-te către viaţa cea nestricăcioasă, te-ai nevoit, Sfinte Arcadie şi te-ai 
închinat la mormântul Vieţii celei adevărate. 


Stih: Sfinte cuvioase părinte Arcadie, roagă-te lui Dumnezeu pentru noi. 
Cât de frumoasă cu adevărat este purtarea de grijă a lui Dumnezeu faţă de tine şi 
cât de minunată şi de prea slăvită este dumnezeiasca ocârmuire a Stăpânului 


tuturor, prea fericite Arcadie. 


Slavă Tatălui şi Fiului şi Sfântului Duh. 

Hristos, cel ce S-a odihnit mai înainte în braţele dumnezeiescului bătrân 
Simeon, purtând grijă de tine, Sfinte Arcadie, te-a povăţuit, aducându-te la un 
dumnezeiesc bătrân. 

Şi acum şi pururea şi în vecii vecilor. Amin (a Născătoarei). 

Pe Fiul, Cel fără început şi împreună Veşnic cu Tatăl, L-ai născut, Întrupându- 
Se din tine în chip mai presus de fire, Fecioară; drept aceea te propovăduim 
Născătoare de Dumnezeu, curată. 

Cântarea a 6-a 

Irmos: De adâncul greşellor... 


Stih: Sfinte cuvioase părinte loan, roagă-te lui Dumnezeu pentru noi. 


Dorind viaţă fericită, ai alergat la adunarea sihaştrilor, luându-ţi ca ajutor, Sfinte 
fericite loan, gândirea cea de viaţă dătătoare. 


Stih: Sfinte cuvioase părinte loan, roagă-te lui Dumnezeu pentru noi. 
Alungând de la tine starea de moarte a răutăţii celei ucigătoare de oameni şi 
otrava cea purtătoare de moarte, ai alergat, fericite loan, la mormântul lui Hri- 
stos cel purtător de viaţă. 


Slavă Tatălui şi Fiului şi Sfântului Duh. 


Viaţa lui loan Inaintemergătorul ai râvnit; căci asemenea ca şi acela ai locuit în 
pustiu, fericite loan şi ai vieţuit curat, curăţit fiind de Hristos. 


Şi acum şi pururea şi în vecii vecilor. Amin (a Născătoarei). 


Cel ce cu voia a întins cerul, alt Cer însuflețit te-a făcut pe tine curată Năs- 
cătoare de Dumnezeu şi a Răsărit din tine celor din întuneric. 


Irmosul: De adâncul greşelilor fiind înconjurat, chem adâncul milostivirii Tale 
cel neurmat; scoate-mă din stricăciune, Dumnezeule. 


Condac, glasul al 4-lea: Arătatu-Te-ai astăzi lumii şi Lumina Ta, Doamne s-a 
însemnat peste noi care cu cunoştinţă Te lăudăm, venit-ai şi Te-ai arătat, 
Lumina cea neapropiată. 

In curțile Stăpânului ai privegheat împreună cu soția şi cu fiii tăi, împărţindu-ţi 
averea ta săracilor, cu veselie, fericite. Pentru aceasta moșteniţi dumnezeiasca 
desfătare. 


Din marea vieţii scăpând dreptul Xenofont, cu cinstită Soţia sa în ceruri se 
veselesc împreună cu fiii lor, pe Hristos slăvind. 


Cântarea a 7-a 

Irmos: Porunca cea potrivnică lui Dumnezeu, a tiranului celui păgân, înaltă 
văpaie a ridicat; iar Hristos, cel ce bine este cuvântat şi Prea slăvit, a întins 
cinstitorilor de Dumnezeu tineri roua Duhului. 

Stih: Sfinte cuvioase părinte Xenofont, roagă-te lui Dumnezeu pentru noi. 
Purtătorul de Dumnezeu văzând prin curăţia gândului adunarea voastră, de mai 
înainte a vestit-o; căci Dumnezeu cel Drept răsplătindu-vă dumnezeieşte, pen- 
tru dreapta voastră cinstire de Dumnezeu, v-a adunat la un loc, ca un Milostiv. 
Slavă Tatălui şi Fiului şi Sfântului Duh. 

Văzând lubitorul de oameni râvna evlaviei voastre şi primindu-vă credinţa şi 
plecându-Se la dorirea voastră, v-a adunat pe voi toţi la un singur ospăț, ca un 
Făcător de bine şi pururea Prea slăvit. 

Şi acum şi pururea şi în vecii vecilor. Amin (a Născătoarei). 

Nădejde neruşinată, nădejde tare, cetate neclintită, acoperământ şi ajutor fii, 
Preacurată, mie celui ce cred în tine; că în tine îmi pun toată nădejdea mântuirii 
mele. 

Cântarea a 8-a 

Irmos: Cuptorul cel cu foc... 

Stih: Sfinte cuvioase părinte Xenofont, roagă-te lui Dumnezeu pentru noi. 
Cuptorul cel tare încins de focul puternic al despărțirii unuia de altul l-aţi răbdat 
bărbăteşte; că sfâşiindu-vi-se inimile şi sufletele aprinzându-vi-se de boldul 


unirii, aţi purtat lupte muceniceşti. 


Stih: Sfinte cuvioase părinte Xenofont, roagă-te lui Dumnezeu pentru noi. 

De sus v-a umbrit pe voi, în Munţii Sionului, norul răspânditor de roua iubirii de 
oameni; acolo roua Duhului a înflăcărat pe ucenicii care strigau: Binecuvântaţi 
toate făpturile pe Domnul. 


Binecuvântăm pe Tatăl şi pe Fiul şi pe Sfântul Duh, Domnul. 


Rugaţi-vă părinţi prea fericiți, să ni se facă Milostiv şi Blând Făcătorul de bine, 
nouă celor ce fericim acum sfințită pomenirea voastră, care sunteţi uniţi cu firea 
şi adunaţi cu harul. 


Şi acum şi pururea şi în vecii vecilor. Amin (a Născătoarei). 


Pe Unul-Născut Fiul lui Dumnezeu, Cuvântul cel ce mai înainte de veci a 
Strălucit în chip de negrăit din Tatăl Cel fără de început, pe Cel ce S-a făcut 
Întâi-Născut decât toată zidirea L-ai născut, Maica lui Dumnezeu; pentru aceea 
toate neamurile te mărim. 


Irmosul: 


Să lăudăm, bine să cuvântăm şi să ne închinăm Domnului, cântându-l şi prea 
înălțându-L pe Dânsul întru toţi vecii. 


Cuptorul cel cu foc, oarecând, în Babilon, cu dumnezeiasca poruncă, lucrările 
şi-a despărțit; pe haldei arzând şi răcorind pe credincioşii care cântau: Binecu- 
vântaţi toate lucrurile Domnului pe Domnul. 


Cântarea a 9-a 

Irmos: Pe Dumnezeu Cuvântul cel din Dumnezeu, care cu negrăită înţele- 
pciune a venit să înnoiască pe Adam cel căzut rău prin mâncare întru stri- 
căciune, din Sfânta Fecioară în chip de negrăit Intrupându-Se pentru noi credin- 
CIoşii, cu un gând întru laude II slăvim. 

Stih: Sfinte cuvioase părinte Xenofont, roagă-te lui Dumnezeu pentru noi. 
Ridicând pe umeri Crucea lui Hristos, aţi străbătut cu adevărat calea sihăstriei, 
toată fapta bună săvârşind, până ce aţi luat în primire Insăşi Viaţa cea cu 
adevărat nemuritoare, încununându-vă cu toată casa voastră. 


Stih: Sfinte cuvioase părinte Xenofont, roagă-te lui Dumnezeu pentru noi. 


Stăpânindu-vă cugetul trupului, aţi adunat bogăția Duhului, har de tămăduire 
luând din Izvorul darurilor; Aceluia acum alăturându-vă, în veci vă odihniți. 

Slavă Tatălui şi Fiului şi Sfântului Duh. 


Cuvioşilor, biruind meşteşugirile vicleanului, la sfârşitul luptelor, aţi fost 
cinstiţi, luând cu vrednicie cununile dreptăţii de la Hristos. Pe Acela acum 
rugaţi-L să se mântuiască Sufletele noastre. 


Şi acum şi pururea şi în vecii vecilor. Amin (a Născătoarei). 


Mireasă dumnezeiască, pe Cel ce mai înainte, la întâia naştere, a fost fără de 
maică II naşti fără de tată, Intrupându-Se pentru noi, cunoscut în două firi: 
Dumnezeiască şi omenească, acestea adeverindu-se prin lucrări. 


Irmosul: Fiul Părintelui Celui fără de început, Dumnezeu şi Domn, Intrupându- 
Se din Fecioara, S-a arătat nouă, ca să lumineze pe cei din întuneric şi să adune 
pe cele risipite. Deci pe Născătoarea de Dumnezeu, cea întru totul lăudată, o 
mărim. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel 
ce a făcut toate şi în braţele tale ai avut pe Cel ce ţine toate şi la sân ai hrănit pe 
Cel ce hrăneşte lumea. Pentru aceasta, te rog pe tine, Preasfântă Fecioară, să mă 
izbăveşti de greşeli, când va fi să stau înaintea feţei Ziditorului meu, Stăpână 
Fecioară curată, atunci să-mi dăruieşti ajutorul tău, că pe tine te am nădejde cu, 
robul tău. 


Priveghind întru poruncile Stăpânului şi călăuzind în aceleaşi chipuri pe fui tăi 
şi pe soţia ta, fericite părinte Xenofont, cu dânşii dimpreună moşteneşti Împă- 
răția cea de sus, părăsind zbuciumul valurilor tuturor ispitelor. Drept aceea, cu 
cucernicie, vă lăudăm pe voi, cu dragoste vă cinstim şi cu credinţă strigăm: 
purtătorilor de Dumnezeu prea fericiţi, rugați-vă lui Hristos Dumnezeu, să dă- 
ruiască iertare de greşeli celor ce cu dragoste prăznuiesc sfântă pomenirea 
voastră. 


Sedelna Preasfintei Născătoare de Dumnezeu, glasul al 8-lea. Podobie: Pe 
Înţelepciunea şi Cuvântul în pântecele tău zămislind fără ardere, Maica lui 
Dumnezeu, în chip de negrăit ai născut pe Cel ce a făcut toate şi în braţele tale 
ai avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi 
să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Ca pe o Fecioară şi Singura între femei care a născut fără de sămânță pe 
Dumnezeu cu Trup, pe tine, toate neamurile oamenilor te fericim; că întru tine 

S-a Sălăşluit Focul Dumnezeirii şi ca pe un Prunc cu lapte ai hrănit pe Ziditorul 
şi Domnul. Drept aceea neamul îngerilor şi al oamenilor, după vrednicie, mărim 
Preasfântă naşterea ta şi într-un glas strigăm ţie: roagă-te Fiului tău şi Dumne- 
zeu să dăruiască iertare de greşeli celor ce laudă precum se cuvine mărirea ta. 


Sedelna Sfintei Cruci şi a Preasfintei Născătoare de Dumnezeu, glasul al 8-lea. 
Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Mieluşeaua privind pe Cruce pe Mielul şi Păstorul şi Izbăvitorul, se tânguia 
lăcrimând şi cu amar strigând: lumea se veseleşte, primind în dar izbăvirea, iar 
cele dinlăuntrul meu se aprind, văzând Răstignirea Ta, pe care o înduri pentru 
milostivirea milei, Îndelung Răbdătorule, Doamne, Adâncul milei şi Izvorule 
cel Nedeşertat, milostiveşte-te şi dăruieşte iertare de greşeli celor ce cu credinţă 
laudă dumnezeieșştile Tale Patimi. 

Imnografie 





Troparul Sfântului cuvios Xenofont, al soţiei sale Maria şi al fiilor lor Arcadie 
şi loan: Dumnezeul părinţilor noştri care faci pururea cu noi după blândețile 
Tale, nu îndepărta mila Ta de la noi; ci, pentru rugăciunile lor, în pace în- 
dreptează viaţa noastră. 


Condacul Sfântului cuvios Xenofont, al soţiei sale Maria şi al fiilor lor Arcadie 
şi Ioan: În curţile Stăpânului ai privegheat împreună cu soţia şi cu fiii tăi, împăr- 
țindu-ţi averea ta săracilor, cu veselie, fericite. Pentru aceasta moşteniţi dumne- 
zeiasca desfătare. 


Condacul Sfântului cuvios Xenofont, al soţiei sale Maria şi al fiilor lor Arcadie 
şi loan: Din marea vieţii scăpând dreptul Xenofont, cu cinstită soţia sa în ceruri 
se veselesc împreună cu fiii lor, pe Hristos slăvind. 


XP XP XP IP 3 E 3 3 3 IE A IP 3 3 e E E II IE XX 
XP XP IP IE IP E 37 3 IE 3 E 2 0 XE IP E IE 2 E 2 E ID IP IE IE E E XX 


Ar dr Ar Ar dr dr dr dr dr Ar Ar Ar dr dr dr dr Ar Ar Ar Ar dr Ar A 





P 














ps 
d 


Ace aie she ae he e ae De ae de e de de de Arde A 





Vieţile Sfinţilor - Viaţa Sfântului Xenofont, a soţiei lui, Maria şi a fiilor lor, 
Ioan şi Arcadie 


Sfântul Xenofont era unul din cei mai de frunte boieri ai Constantinopolului, 
bogat cu averile cele din afară, dar mai bogat cu cele dinăuntru, adică cu 
credinţa, binecuvântarea şi cu paza cea osârdnică a tuturor poruncilor lui 
Dumnezeu, slăvit pentru dregătoria şi neamul său bun, dar mai slăvit pentru 
obiceiurile şi pentru lucrurile cele bune; pentru că, pe cât era de înalt cu slava, 
pe atât era de smerit cu mintea, neînălţindu-se cu inima, neîndoindu-se pentru 
vremelnica slavă a lumii acesteia, ci îşi ascundea lui comoară în cer, trimițând 
acolo înainte bogăţiile sale, prin mâinile săracilor. 


Apoi avea ca soţie pe Maria, următoare a tuturor faptelor lui celor bune şi în 
toate de un obicei cu dânsul, cu care viețuind Xenofont cu cinste, plăcea lui 
Dumnezeu, umblând în toate poruncile şi îndreptările Domnului, fără de 
prihană. Cu ea a născut doi fii, pe loan şi pe Arcadie. Și i-au crescut în 
învățături bune, nu numai în înţelegerea cărţii, ci şi în frica lui Dumnezeu, 
care este începutul înţelepciunii, învăţându-i la toată fapta bună; pentru că 
doreau, ca nu numai averilor lor să-i aibă moştenitori, ci mai ales să fie 
următori vieţii lor celei plăcute lui Dumnezeu. 


Apoi, i-au trimis în Berit, cetatea Feniciei, ca să înveţe elineasca înţelepciune, 
căci în aceea vreme era acolo o vestită învăţătură. Deci, acolo petrecând la 

învăţătură câtăva vreme, s-a întâmplat că s-a îmbolnăvit Xenofont foarte rău şi 
aştepta să moară. lar Maria nenădăjduind ca el să fie mai mult între cei vii, a 
trimis în Berit la fiii săi, scriindu-le despre boala cea grea a tatălui lor şi 
poruncindu-le ca degrabă să vină acasă până ce tatăl lor nu se duce din cele de 
aici, şi astfel să se învrednicească de părinteasca binecuvântare cea de pe urmă 
şi să fie şi ei la îngropare. 


Ei, silindu-se, au venit degrabă şi văzându-i tatăl lor, s-a veselit şi 1 s-a ușurat 
boala de bucurie. Apoi, poruncindu-le ca să şadă lângă patul său, a început a-i 
învăţa, zicându-le: "Eu, fiii mei, precum mi se pare, mă apropii de sfârşitul 
vieţii mele, iar voi, dacă mă iubiţi pe mine, tatăl vostru, să faceţi cele ce vă 
învăţ: întâi să vă temeţi de Dumnezeu şi viaţa voastră s-o îndreptaţi după ale 
Sale sfinte porunci. Căci cele ce vă grăiesc vouă acum, nu din deşartă slavă 
vă grăiesc, ci ca să vă îndemn la fapta bună; pentru că de veți avea viaţa mea 
ca pildă, socotesc că nu vă va fi de trebuinţă alt învăţător; căci învăţătura cea 
din casă prin cuvinte şi închipuită prin fapte mai folositoare este decât 
învăţătura cea din afară. 


Deci, ştiţi cum am vieţuit până acum, în toată cucernicia şi dreptatea inimii 
mele, cum de toţi am fost cinstit şi iubit, nu pentru dregătoria cea mare, ci 
pentru blândeţile şi bunele obiceiuri; pentru că pe nimeni n-am năpăstuit cu 
ceva, nici am ocărât pe cineva, nici am clevetit, nici am urât, nici m-am 
mâniat în zadar, nici am vrăjmăşit pe cineva, ci pe toți i-am iubit, cu toţi am 
vieţuit în pace, nu am părăsit bisericile lui Dumnezeu seara şi dimineaţa; n- 
am defăimat pe sărac, nici pe Străin, nici pe mâhnit, ci pe fiecare cu cuvântul 
şi cu lucrul l-am mângâiat, pe cei ce sunt în temniţă i-am cercetat totdeauna; 
apoi pe mulţi robiți am răscumpărat şi liberi i-am lăsat, şi precum am pus 
pază gurii mele ca să nu grăiesc ceva rău şi viclean, aşa şi ochilor mei le-am 
pus aşezământ ca să nu caute la frumuseţe străină, nici să o poftească pe 
dânsa. 


Păzindu-mă pe mine Dumnezeu, n-am cunoscut altă femeie, afară de maica 
voastră; dar şi cu dânsa numai atâta am fost împreună până ce v-am născut 
pe voi, iar după naştere, ne-am Sfătuit ca să ne deosebim şi ne-am păzit până 
acum în curăţia trupească pentru Domnul. 


Deci, urmaţi, o! fiilor, vieţii părinţilor, urmaţi credinţei, răbdării şi blândeţilor 
noastre şi aşa vieţuiţi, ca să placeţi lui Dumnezeu, căci vă va învrednici pe voi 
Dumnezeu Să trăiţi mulţi ani. La săraci să dăruiți milostenie, pe văduve şi pe 
Sărmani Să-i ajutaţi, pe bolnavi şi pe cei din temniţă să-i cercetaţi şi pe cei 
năpăstuiţi şi cu nedreptate osândiţi să-i izbăviţi; şi să aveţi pace cu toți. 
Prietenilor voştri să fiţi credincioşi, iar vrăjmaşilor bine să le faceţi, ne- 
răsplătindu-le rău pentru rău. 

Către toţi să fiţi buni, blânzi, iubitori şi Smeriţi; curăţia voastră cea 
sufletească şi trupească s-o feriţi neprihănită. Bisericilor lui Dumnezeu şi 
mânăstirilor bine să le faceţi, pe preoţi şi pe monahi să-i cinstiţi, că pentru 
aceia Dumnezeu arată milostivire la toată lumea. lar mai ales să nu uitaţi pe 
cei ce rătăcesc pentru Dumnezeu în pustietăţi, prin munţi, în peşteri şi în 
prăpăstiile pământului, ci să le daţi cele de trebuinţă. Pe cei săraci să-i hrăniţi 
din destul, că nu vă veţi lipsi. Căci ştiţi aceasta: casa mea niciodată nu s-a 
lipsit de cele trebuincioase, deşi multe se puneau înaintea săracilor. 


Rugaţi-vă adeseori şi la învăţăturile săracilor luaţi aminte. Maicii voastre să-i 
daţi cuvenita cinste şi s-o ascultați, totdeauna voia făcându-i, şi niciodată 
porunca Domnului să n-o lepădaţi; cu slugile să fiţi milostivi, iubindu-i ca pe 
fii; pe cei bătrâni în libertate să-i lăsaţi, dându-le hrană şi cele trebuincioase 
lor până la sfârşit; precum m-aţi văzut pe mine făcând, aşa şi voi să faceți, 
căci vă veţi învrednici cinstei şi slavei sfinţilor. Și să vă aduceţi aminte de 
acestea totdeauna, că degrab va trece lumea aceasta şi slava ei întru nimic va 
fi. Fiilor, poruncile Domnului şi ale mele să le păziţi, iar Dumnezeul păcii să 
fie cu voi”. 


Acestea auzindu-le loan şi Arcadie, au plâns şi ziceau: "Să nu ne laşi pe noi, 
tată, ci te roagă lui Dumnezeu ca Să-ţi facă parte să mai petreci puţin cu noi; 
căci ştim că de-L vei ruga, ca un milostiv te ascultă Dumnezeu. Şi de foarte 
multă trebuinţă este nouă celor tineri viaţa aceea, ca desăvârşit să ne 
povăţuieşti pe noi la lucruri bune şi singur să rânduieşti pentru viaţa noastră, 
precum se cade". 


Iar tatăl suspinând şi lăcrimând, a zis: "De când m-a cercetat Dumnezeu cu 
această boală şi m-am culcat pe pat, mult m-am rugat de aceasta şi mă rog lui 
Dumnezeu ca pentru tinereţile voastre să-mi dea mie ca puţin să mai petrec 
dici, până ce vă voi vedea în toate desăvârşiţi”. 


În noaptea următoare i s-a făcut lui Xenofont încredințare, prin vis, cum că 
Dumnezeu îi porunceşte ca încă să mai fie în viaţa aceasta şi a spus despre 
aceasta soției sale şi fiilor, şi toţi s-au bucurat, slăvind pe Dumnezeu. Apoi, a 
început bolnavul cu încetul a veni la sănătate şi a zis fiilor săi: YFiilor, mergeţi 
ca să vă sfârşiţi învăţătura voastră, şi sfârşind-o, degrabă să vă întoarceţi ca 
Să vă însoțesc cu nunta cea legiuită”. 


Punându-i pe ei în corabie, cu toate cele de trebuinţă, i-au pornit iarăşi la Berit 
(Beirut). Plecând ei şi vântul suflând uşor, deodată s-a ridicat un vânt puternic, 
care a produs o furtună fără de veste, apoi corăbierii, dând drumul la pânze, se 
purta corabia de furtună şi se afunda cu valurile, încât toţi cei din corabie se 
deznădăjduiau de viaţă şi fund în primejdie, frica morții îi cuprinsese; şi 

plângeau amândoi fraţii, loan şi Arcadie, rugându-se lui Dumnezeu şi 
zicând: "Stăpâne, Preabunule, a toată făptura Ziditorule, să nu treci cu 
vederea făptura Ta, adu-ţi aminte de lucrurile bune ale părinţilor noştri şi 
pentru aceea nu ne lăsa şi nu face ca mai înainte de vreme să murim în anii 
cei tineri ai înfloritelor frumoase tinereţi, să nu ne înece viforul apelor, nici 
să ne înghită adâncul mării; adu-ţi aminte de mila Ta şi de îndurările Tale, 
caută din înălțimea slavei Tale sfinte şi vezi primejdia noastră, ascultă 
suspinul şi Strigarea noastră; cu inimă frântă şi cu duh smerit ne rugăm, 
întinde nouă dreapta Ta cea atotputernică şi ne păzeşte din gheara morţii; nu 
ne da la moarte pentru numele Tău, ci fă cu noi după mila Ta şi după 
mulțimea milostivirii Tale. Izbăveşte-ne de înecare, spre slava Ta; pentru că 
nu morţii te vor lăuda, nici toţi cei ce se pogoară în iad, ci noi cei vii prea 
mărim numele Tău cel înfricoşat. " 


Deci, văzând corăbierii că nu încetează învăluirea cea mare, ci mai mult se 
ridică şi nu puteau să se izbăvească de înecare, au intrat într-o corăbioară mică, 
(ca şi cum ar fi vrut să ajute cu ceva corăbiei ce se primejduia) care era deasupra 
acoperită; apoi de afundare netemându-se, plutea încotro o purtau valurile, 
aşteptând ca undeva la mal să fie aduşi. lar tinerii cei ce rămăseseră în corabie, 
loan şi Arcadie cu slugile lor, văzând fuga corăbierilor şi pierderea corabiei, 
pentru că acum se spărgea şi se umplea de apă, se deznădăjduiau cu totul de 
viaţă; deci, s-au dezbrăcat de hainele de pe ei, pentru a înota mai cu înlesnire, ca 
nu cumva afundându-se, în noian să piară. 


Aşteptând desăvârşita despărţire şi moarte, cu umilite glasuri strigau cu tânguire 
către părinţii lor cei ce erau departe, acasă, ca şi cum ar fi fost acolo, zicând: 
"Fii sănătos prea iubite tată, fii şi tu prea iubită maică; nu ne veţi mai vedea 
pe noi, nici noi pe voi, nu ne vom mai îndulci de pământeştile bunătăţi în casă 
împreună cu voi”. 


Apoi, ziceau unul către altul: "'Vai, iubite frate, vai lumina ochilor mei, cât de 
cu amar ne despărţim! Unde sunt acum rugăciunile părinţilor, unde este 
facerea lor de bine către săraci, unde sunt îndurările şi milosteniile lor cele 
făcute pentru monahi, au doară nici una din rugăciunile acelora nu s-a Suit 
pentru noi la Dumnezeu? Sau suindu-se, nimic n-a putut, biruind-o mulțimea 
păcatelor noastre, pentru care nu Suntem vrednici a trăi. Vai nouă celor ce nu 
de mult am plâns pentru tatăl nostru, care era Să moară, iar acum avem Să 
fim pricinuitori părinţilor noştri de plânsul cel nemângâiat şi de tânguirea 
cea nesfârşită. O! tată, cel ce te-ai îngrijit cu dinadinsul de creşterea şi de 
cârmuirea vieţii noastre, iată de acum nici morţi nu ne vei mai vedea pe noi. 
O! maică, nădăjduiai ca să vezi nunta fiilor tăi, pregătind cămară frumoasă 
înainte de vreme, acum nici mormântul fiilor tăi nu vei vedea. Durere este cu 
adevărat părinţilor, ca să-şi vadă pe fiii lor murind şi să-i îngroape. O! dulci 

părinţi ai noştri, mare este durerea voastră, lipsindu-vă de fiii voştri şi 
nevăzând nici moartea lor şi nici având înştiinţare de sfârşitul lor. Voi 
nădăjduiaţi ca în bătrâneţe fericite de noi să fiţi îngropaţi, iar acum nici noi 
nu ne învrednicim îngropării de către voi”. 


Apoi, unul pe altul cuprinzându-se şi dându-și cea mai de pe urmă sărutare unul 
altuia, ziceau: "Mântuieşte-te, frate şi mă iartă”. 


Iar către Dumnezeu strigând iarăşi, ziceau: "O! Împărate şi Stăpâne a toate, ce 
fel de moarte ne-ai dat nouă - din care de nu se va putea cu negrăitele 
judecăţile Tale, să ne izbăvim, apoi chiar murind noi să nu ne desparţi, ci un 
val să ne acopere pe noi amândoi şi un pântece al fiarei mării să ne fie 
amândurora mormânt". 


Apoi, ziceau şi către slugile lor: "Mântuiţi-vă, bunilor fraţi şi prieteni, 
mântuiţi-vă şi ne iertaţi şi pe noi”. 


Deci, spărgându-se corabia cu totul, s-a apucat fiecare dintr-înşii de câte o 
scândură ce s-a întâmplat şi aşa i-au dus apele osebiţi unul de altul, dar cu darul 
lui Dumnezeu toţi au scăpat de înecare şi de moarte, dar în diferite ţări au fost 
duşi; slugile de valuri s-au aruncat la uscat în Tir, loan la un loc ce se numea 
Melfitan, iar Arcadie în Tetrapirghia şi fiecare dintr-înşii, neştiind despre 
izbăvirea de înecare a fratelul său, nu atâta se bucura de a sa viaţă, pe cât se 
întrista de moartea fratelui său. 


După ieşirea din mare, Ioan gândea întru sine: "Unde mă voi duce acum? 
Mă ruşinez, fiind gol, să mă arăt înaintea oamenilor; mă voi duce într-o 
mânăstire, unde locuiesc monahi cucernici şi acolo lui Dumnezeu Celui ce m- 
a mântuit de moarte, voi Sluji în sărăcie şi în smerenie, mai bine decât în 
bogăţia lumii acesteia, căci socotesc că pentru aceea nu ne-a ascultat 
Dumnezeu în corabie, când ne-am rugat către Dânsul, de vreme ce părinţii 
noştri voiau să ne unească în căsătorie şi să ne lase nouă bogății; şi atunci 
am fi pierit întru deşertăciunea lumii acesteia, decât în mare; deci, cele mai 
bune rânduindu-ne Atotvăzătorul, a trimis un vifor ca acesta asupra noastră 
şi precum EI a voit, aşa a şi făcut; pentru că EI fiind bun, ştie toate cele spre 
folosul nostru, iar noi nimic din cele ce au să fie nu ştim, pe când EI toate le 
ştie şi face precum voieşte, pregătind fiecărui suflet mântuire”. 


Apoi, ridicându-şi mâinile spre Dumnezeu, se ruga, zicând: 'Dumnezeul meu, 
Cel ce m-ai mântuit din valurile mării şi din primejdia morţii, mântuieşte şi pe 
robul tău Arcadie, fratele meu, izbăveşte-l de moartea cea amară, precum m- 
qi izbăvit şi pe mine cu mila Ta; şi de l-ai păzit viu şi la uscat l-ai scos, apoi 
deschide-i lui mintea ca să gândească şi să voiască viaţa monahicească şi-l 

învredniceşte ca să-Ţi placă Ție; mântuieşte şi pe tinerii care au fost cu noi, 
ca nici unul dintr-înşii să piară în mare, ci pentru mântuirea tuturor să prea 
mărească sfântul Tău nume”. 


Și iarăşi, mergând, se rugă: "Doamne, Iisuse Hristoase, Unule născut, Cuvinte 
al Tatălui, caută spre rugăciunea robului Tău şi îndreptează paşii mei spre 
lucrarea poruncilor Tale, povăţuieşte-mă spre a Ta sfântă voie; căci ştii, 
Stăpâne, că alt ajutor afară de Tine nu am în ceasul acesta”. 


Deci, mergând destulă cale, a aflat o mânăstire şi a bătut la poartă, iar portarul 
deschizând, l-a văzut pe el gol şi dezbrăcându-se de haină, i-a dat să se îmbrace; 
apoi ducându-l în chilia sa, a pus pe masă pâine şi linte şi, după scularea de la 
masă, i-a zis lui monahul, care era portar: "De unde eşti, frate?" 


Iar el a răspuns: "Sunt străin şi sărac, mântuit de înecare, pentru că pe mare, 
spărgându-se corabia şi pierind, m-am apucat de o scândură şi mă purtam pe 
valuri; dar Dumnezeu cu rugăciunile voastre m-a păzit viu şi am fost Scos în 
părțile acestea”. 


Monahul portar auzind aceasta, s-a umilit de dânsul şi a proslăvit pe Dumnezeu, 
care a mântuit pe cei ce nădăjduiesc spre EI. Şi a grăit către loan: "Unde voieşti 
să mergi, frate ?" 


Zis-a loan lui: "Unde va voi Dumnezeu; aş voi să fiu monah, de ar trece cu 
vederea păcatele mele milostivul Stăpân şi de m-ar învrednici să iau jugul Lui 
cel bun”. 


Grăit-a lui monahul: "Cu adevărat, fiule, bun lucru doreşti şi fericit vei fi, de vei 
sluji lui Dumnezeu cu toată osârdia". 


Zis-a loan lui: "Deci, mă rog ţie, părinte, să-mi spui, oare aş putea ca să 
petrec aici cu voi?" 


Răspuns-a monahul: "Ingăduieşte puţin, până ce voi spune despre tine părintelui 
nostru, adică egumenului, doar cumva i se va descoperi lui de la Dumnezeu 
despre tine şi ceea ce îți va porunci, aceea vei face, şi te vei mântui”. 


Deci, mergând portarul la egumen, i-a spus cu de-amănuntul toate cele despre 
tânăr, iar egumenul a poruncit ca să-l aducă la sine şi văzând pe tânărul, a 
cunoscut într-însul dumnezeiasca chemare şi viaţa lui cea bună, apoi 1-a zis: 
"Bine este cuvântat Dumnezeul tatălui şi al maicii tale, Cel ce te-a mântuit din 
mare şi te-a adus aici”. Şi învăţându-l pe el mult despre mântuitoarea viaţă 
monahicească, l-a însemnat cu semnul Crucii şi a poruncit ca să rămână în 

mânăstire; apoi în scurtă vreme l-a tuns în chipul monahicesc cel îngeresc. Şi se 
nevoia fericitul loan cu rugăciunea, cu postul şi cu toate ostenelile mânăstireşti 
întru ascultări. Dar se mâhnea neîncetat pentru fratele său Arcadie, căci îl 
socotea mort şi afundat în mare. 


lar Arcadie, asemenea, prin rânduiala lui Dumnezeu, păzindu-se viu, a ieşit 
la pământ în Tetrapirghia şi căzând cu fața la pământ, se ruga lui Dumnezeu, 
zicând: "Doamne, Dumnezeul lui Avraam, Dumnezeul lui Isaac, Dumnezeul 
lui Iacov, Dumnezeul tatălui nostru, mulțumesc Ție că m-ai izbăvit de 
învăluire şi de viscol şi m-ai scos din moarte la viaţa cea neaşteptată şi pe 
uscat ai pus picioarele mele. Ci precum pe mine m-ai mântuit de înecare, Prea 
milostivule, astfel mântuieşte şi pe robul tău, fratele meu loan, rogu-mă Ţie, 
păzeşte-l cu milostivirea Ta, să nu-l înece valurile şi viforul şi să nu-l înghită 
adâncul; auzi-mă Doamne, căci bună este mila Ta şi mă învredniceşte a vedea 
faţa fratelui meu; adu-ţi aminte de faptele tatălui nostru şi să nu pogori pe 
Ioan în cele mai dedesubt adâncuri ale mării, nici să dai pe tânărul copil la 
moartea cea mai înainte de vreme şi neaşteptată; dă-mi parte ca să-l văd şi să 
mor”. 


Astfel grăind, a plâns mult, încât a şi slăbit de plângere. După aceasta, sculându- 
se, a mers în satul ce se întâmplase aproape, unde, luând de la un iubitor de 
Hristos, care l-a întâmpinat pe el, o haină veche, s-a acoperit, apoi cerând puţină 
pâine, a mâncat şi şi-a întărit trupul cel slăbit. Apoi a mers la biserica ce era 
acolo, iarăşi rugându-se pentru fratele său cu lacrimi, după aceea, s-a culcat pe 
un scaun ce era lângă biserică şi a adormit; atunci, îndată a văzut în vis pe 
fratele său loan, zicând către dânsul: "Frate, Arcadie, de ce plângi astfel cu amar 
pentru mine şi-ţi zdrobeşti inima ta? lată, eu cu darul lui Hristos sunt viu; deci, 
nu fi mâhnit pentru mine!”. 


lar Arcadie, deşteptându-se şi crezând că vedenia cea din vis este adevărată, s-a 
umplut de bucurie şi mulțumea lui Dumnezeu, apoi gândea în sine ce va face, 
zicând: "Să mă duc la părinţi? Dar, nefiind fratele meu cu mine, le voi face 
mâhnire prin venirea mea sau iarăşi la şcoală să mă întorc şi sfârşind 
învăţătura filosofiei să mă duc la părinţi? Însă nu-i voi înveseli, căci văzându- 
mă numai pe mine Singur, cu amar se vor tângui. Deci, ce voi face, nu ştiu; 
îmi aduc aminte că tatăl meu totdeauna fericea foarte mult viaţa 
monahicească, care este liniştită şi apropiată de Dumnezeu; mă voi duce într- 
o mânăstire şi mă voi face monah”. 


Astfel gândind Arcadie în sine şi făcând rugăciune, s-a dus la Ierusalim şi acolo, 
la Sfintele Locuri, unde a lucrat Domnul mântuirea lumii, închinându-se, a ieşit 
de acolo, vrând să intre în orice mânăstire 1 s-ar întâmpla în cale. Şi mergând, a 
întâmpinat un monah cinstit, împodobit cu cărunteţile, cu viaţa sfântă şi înainte- 

văzător, la acela alergând, i-a căzut la picioare şi sărutându-le, i-a zis: "Roagă- 
te pentru mine, Sfinte părinte, căci de multă mâhnire şi necaz sunt plin”. 


lar bătrânul i-a zis: "Fiule, să nu te mâhneşti, căci fratele tău, pentru care te 
întristezi, este viu ca şi tine, cum şi toţi cei ce au fost cu voi în corabie, păziţi 
fiind de Dumnezeu, s-au mântuit de înecare şi în mânăstire au intrat la călugărie, 
iar loan, fratele tău, acum a primit începătura monahicească şi va veni vremea 
când cu ochii tăi îi vei vedea fratele, pentru că rugăciunea ta este auzită”. 


Arcadie, auzind acestea de la marele bătrân, sta uimit, mirându-se de proorocia 
sfântului. Apoi, iarăşi căzând la picioarele lui, zicea: "Precum nu ţi-a ascuns 
Dumnezeu nimic din cele pentru mine, astfel şi tu nu mă lepăda din faţa ta, 
rogu-mă ţie, ci, precum ştii, mântuieşte săracul meu suflet şi mă du la 
rânduiala monahicească”. 


Bătrânul 1-a zis: "Bine este cuvântat Dumnezeu; urmează după mine, fiule”. 


Şi l-a dus în lavra Sfântului Hariton, care în limba siriană se numea Suchia; 
acolo l-a tuns şi i-a dat chilie, în care mai înainte, unul din părinţii cei mari s-a 
nevoit 50 de ani. 


A petrecut Arcadie cu bătrânul acela, mai înainte-văzător, un an, povăţuindu-l în 
viața monahicească şi deprinzându-l la război împotriva nevăzuţilor vrăjmaşi. 
lar după anul acela, s-a dus în pustie, lăsând în chilie pe Arcadie singur, căruia 
i-a făgăduit că după trei ani se va vedea cu dânsul. lar Arcadie luând porunca de 
la bătrânul, fără de lenevire o săvârşea, ziua şi noaptea slujind lui Dumnezeu. 


Trecând doi ani după înecarea corabiei şi Xenofont neştiind ce s-a întâmplat 
pe mare fiilor lui, a trimis pe una din slugile sale la Berit, să vadă pe loan şi 
pe Arcadie şi să afle toate cele despre dânşii cu încredințare, dacă sunt 
sănătoşi şi dacă vor săvârşi curând învăţătura lor; pentru că se mirau tatăl şi 
mama că fiii lor de atâta vreme niciodată nu i-au înştiinţat despre ei, nici au 
cercetat prin scrisoare pe părinţii lor. 


Iar sluga mergând în Berit şi înştiințându-se că n-au venit în cetatea aceea fiii lui 
Xenofont, stăpânul său, gândea în sine, zicând: "Nu cumva sfătuindu-se s-au 
dus la Atena? Şi a mers la Atena spre căutarea lor, dar, neaflându-i nici acolo şi 
nici auzind de dânşii undeva, s-a întors tulburat iarăşi spre Bizanţ. 


Odihnindu-se la o gazdă în cale, a stat acolo şi un monah să se odihnească şi 
întrebându-l pe el, spunea că merge la Ierusalim, ca să se închine la Sfintele 
Locuri. lar sluga lui Xenofont privind cu dinadinsul spre monah, a început a-l 

cunoaşte că era unul din cei ce au mers cu fii stăpânului în Berit şi 1-a zis: "Nu 
cumva eşti sluga stăpânului Xenofont, care ai mers cu loan şi Arcadie la Berit?" 


lar monahul a răspuns: "Eu sunt cu adevărat şi tu îmi eşti prieten, de vreme ce 
suntem slugi ai aceluiaşi stăpân". 


Sluga i-a zis: "Ce ţi s-a întâmplat de te-ai îmbrăcat în chipul monahicesc şi unde 
sunt stăpânii noştri, loan şi Arcadie, spune-mi, te rog? Pentru că multă osteneală 
am suferit căutându-i şi nu i-am aflat”. 


Monahul suspinând greu şi ochii de lacrimi umplându-şi, a început a-i spune: 
"Să ştii cu adevărat, o! prietene, că stăpânii noştri s-au înecat în mare, ca şi toţi 
cei ce erau cu dânşii; iar eu, precum mi se pare, numai singur m-am mântuit de 
înecare şi am voit mai bine să mă tăinuiesc în viața monahicească, decât să mă 
întorc acasă şi să aduc veste rea stăpânului nostru, stăpânei şi tuturor casnicilor; 
şi astfel sunt monah şi mă duc la Ierusalim, să mă închin”. 


lar sluga auzind acestea, şi-a ridicat glasul şi a început a plânge cu amar şi cu 
jale a striga, bătându-se în piept şi zicând: "O! amar mie, stăpânii mei, ce s-a 
întâmplat vouă! Ce aud de voi! Cum aţi pătimit, cât de cumplit sfârşit v-a ajuns, 
cine va spune tatălui şi maicii voastre acestea, ce fel de ochi vor suferi să pri- 
vească lacrimile părinteşti, suspinarea maicii şi plângerea, tânguirea şi strigarea 
cea mare să o audă! Vai mie, stăpânii mei cei buni! A pierit nădejdea noastră; 
pentru că noi nădăjduiam că, mergând pe urma părinţilor, veţi veseli pe fraţii 
noştri, veţi îndestula cu facerile voastre de bine pe cei ce au trebuinţă, veţi 
odihni străinii, veţi milui săracii, veţi împodobi bisericile lui Dumnezeu şi veţi 
da mânăstirilor cele trebuincioase. Dar acum, o! vai mic, toate nădejdile acelea 
sunt nimic şi nu ştiu ce voi face: De mă voi întoarce la stăpânul meu, nu voi 
îndrăzni să-i spun o veste atât de tristă, căci când voi spune tatălui şi maicii că 
fiii lor s-au înecat în mare, oare auzind acestea, nu vor cădea îndată morţi, 
slăbind de durerea inimii? Deci, nu mă voi mai întoarce, că nu prin o veste rea 
ca aceasta, adusă de mine, să moară mai înainte de vreme şi să fiu stăpânului şi 
stăpânei pricinuitor de moarte”. 


Aşa plângând sluga aceea şi nevrând să se întoarcă la Xenofont, oamenii care se 
întâmplaseră acolo, străini şi locuitori, l-au rugat să înceteze din plâns; apoi l-au 
sfătuit să se întoarcă la stăpân şi să-i spună; ca nu cumva să te blesteme dacă nu 
vei spune şi vei pieri fără veste, şi atunci nu va fi ție mântuire. Ascultând sluga 
sfatul lor, s-a întors în Bizanţ şi intrând în casa stăpânului său, şedea uitându-se 
în jos, întristat la faţă; şi fiind tulburat, tăcea. 


Doamna Maria, auzind că S-a întors Sluga lor care fusese trimisă la fii, 


degrab l-a chemat la dânsa şi l-a întrebat: "Cum se află fiii noştri?” 

Sluga răspunse: "Sunt sănătoşi". 
Grăit-a stăpâna: "Unde sunt scrisorile de la dânşii?” 
Sluga răspunse: "Le-am pierdut pe drum". 


Atunci inima ei a început a se tulbura şi a zis către slugă: "Te jur pe frica lui 
Dumnezeu, Să-mi spui adevărul, pentru că mi s-a tulburat foarte mult sufletul 
şi a slăbit tăria mea”. 


Iar el ridicându-şi glasul, plângea cu amar şi a început a spune adevărul: "Vai 
mie, stăpâna mea, amândoi luminătorii noştri au pierit în mare; pentru că s-a 
spart corabia şi toţi s-au înecat”. 


Stăpâna, auzind acestea, s-a arătat mai presus de fire, nădăjduind spre 
Dumnezeu cu tărie; pentru că în loc să cadă îndată la pământ de jale şi să se 
tânguiască cumplit, tăcând puţin, a zis cu mirare: Bine este cuvântat Dumne- 
zeu, Cel ce a rânduit ca acestea să fie aşa; precum I-a plăcut, aşa a şi făcut; 
fie numele Domnului binecuvântat de acum şi până-n veac. 


Iar către slugă ce venise a zis: Să taci, să nu spui nimănui de aceasta, pentru 
că Domnul a dat, Domnul a şi luat, EI ştie cele ce ne sunt de folos”. 


Apoi, trecând trei ceasuri şi fiind acum spre seară, a venit Xenofont de la 
palatele împărăteşti, cu slavă mare, mergând şi urmând mulţi înaintea lui, apoi 
intrând în casă şi eliberând pe oamenii care veniseră cu dânsul, a stat să 
mănânce pâine, căci mânca numai o dată pe zi şi aceea spre seară. 


Pe când stătea el la masă, Maria, soţia lui, a zis către dânsul: "Srăpâne, ştii că a 
venit sluga de la Berit?" 


Xenofont a răspuns: Bine este cuvântat Dumnezeu”. Apoi a zis: "Unde este 


Grăit-a soţia: "Este obosit şi se odihneşte”. 


Xenofont zise: WMi-a adus scrisoare de la copii?" 


Ea a răspuns: “Lasă acum, Stăpâne, să mâncăm bucate, iar dimineaţa vei 
vedea scrisoarea; căci are să ne spună şi din gură multe de la dânşii”. 

Iar Xenofont a zis către dânsa: 





Dar doamna Maria, neputând să-şi ţie jalea inimii, s-a umplut cu totul de 
lacrimi, nu putea de plâns să răspundă nimic. Xenofont văzând-o plângând aşa, 
s-a mirat şi a întrebat-o: 







Iar ea abia a răspuns, zicând: "Mai bine ar fi fost dacă ar fi bolit, dar iubiții 
noştri fii au pierit în mare”. 


Xenofont suspinând şi lăcrimând, a zis: 





Sculându-se îndată, s-au închis în casa lor de rugăciune şi toată noaptea aceea 
au petrecut-o cu multe lacrimi şi cu credinţă neîndoită, rugându-se lui Dumne- 
zeu. Dar începând a se lumina de ziuă, s-au culcat să se odihnească, fiecare 
deosebit pe aşternuturi aspre de păr, apoi li s-a arătat la amândoi o vedenie în 
vis: li se părea că văd pe amândoi fiii lor stând înaintea Domnului nostru isus 
Hristos, în mare slavă: loan avea un scaun pregătit, sceptru şi cunună 
împărătească cu mărgăritare de mare preţ şi împodobită cu pietre scumpe; iar 
cununa lui Arcadie era de stele, având o cruce în dreapta şi un pat luminat 
aşternut spre odihnă. 


Deşteptându-se ei din somn, au spus unul altuia vedenia şi înțelegând că fiii lor 
sunt între cei vii şi acoperiți de mila lui Dumnezeu, s-au mângâiat foarte; şi a zis 
Xenofont către soţia sa: 







Aşa sfătuindu-se dânşii, Xenofont şi Maria s-au gătit de drum; şi poruncind 
rânduitorilor casei toate cele pentru casă şi pentru averi şi făcând multe 
milostenii, au luat cu dânşii aur destul, pe cât le era de trebuinţă şi pe cât putea 
să le fie destul, pentru împărțirea milosteniilor şi spre facerea de bine la Sfintele 
Locuri; apoi au luat drumul spre Ierusalim. Ajungând ei acolo, au înconjurat 
Sfintele Locuri, rugându-se şi făcând milostenii, apoi au început a înconjura 

toate mânăstirile dimprejurul Ierusalimului, căutându-şi fiii, dar nu i-au aflat 
nicăieri. 


Deci, s-au întâmplat lor undeva în cale, de au întâmpinat pe unul din slugile lor, 
care fusese în corabie cu fiui lor, fiind acum monah; cuprinzându-l, l-au sărutat 
ŞI căzând, i s-au închinat, asemenea şi monahul acela căzând înaintea lor, li s-a 
închinat şi zicea: "Mă rog pentru Domnul nu vă plecaţi mie, că nu se cuvine, 
fiindu-mi mie stăpâni, ca să vă plecaţi slugii voastre”. 


Și Xenofont i-a zis: 





lar monahul lăcrimând, a zis: "Spărgându-se pe mare corabia, fiecare din noi 
apucând câte o scândură am înotat cum puteam prin vifor, purtându-ne în multe 
părţi şi nu ştiu după aceea de a scăpat cineva de la înecare, sau nu, ci numai eu 
cred că am fost scos la uscat în părțile Tirului”. 


Acestea auzindu-le Xenofont şi Maria, au eliberat pe monah în drumul său, 
dându-i milostenie, ca să se roage pentru dânşii şi pentru fiii lor. Apoi s-au dus 
în părțile Iordanului, vrând să se roage acolo şi să împartă aurul ce rămăsese. 
Deci, mergând pe drumul care era înaintea lor, după rânduiala lui Dumnezeu, au 
întâmpinat pe sfântul bătrân mai înainte-văzător, care l-a îmbrăcat pe Arcadie, 
fiul lor, în chipul monahicesc şi căzând la picioarele sfântului părinte, cereau 
rugăciuni la Dumnezeu pentru dânsul. Şi 1 se descoperise de la Dumnezeu acelui 
sfânt bătrân toate cele despre dânşii; apoi făcând rugăciuni, a zis către dânşii: 
"Cine a adus pe Xenofont şi pe Maria? Nimeni, numai dragostea cea către fii, 
dar nu vă mâhniţi, pentru că sunt vii fii voştri şi Dumnezeu v-a descoperit vouă 
în vis slava cea pregătită lor în cer; deci, mergeţi lucrătorii viei Domnului unde 
vă duceţi acum, săvârşind acolo rugăciunea voastră, când vă veţi întoarce în 
sfânta cetate, veţi vedea pe fiii voştri”. 


Acestea zicând, s-au despărțit; Xenofont cu Maria s-au dus la Iordan, iar mai 
înainte-văzătorul bătrân a mers la sfânta cetate şi în biserica Invierii lui Hristos a 
stat aproape de Golgota şi se odihnea. 


Şezând acolo sfântul bătrân, iată că tânărul monah loan, fiul lui Xenofont, de la 
Mânăstirea Melfitanului, a venit la lerusalim pentru închinăciune şi văzând pe 
sfântul bătrân, 1 s-a închinat până la pământ. lar bătrânul cu dragoste primindu-l 
şi binecuvântându-l, i-a zis: "Unde ai fost până acum, fiule loan, că iată tatăl tău 
şi maica te caută şi tu ai venit căutând pe fratele tău”. 

Iar loan se mira, că toate le ştia acel bătrân şi cunoscându-l că este mai înainte- 
văzător, a căzut la picioarele lui şi i-a zis: "Rogu-mă fie, părinte, spune-mi 
pentru Domnul, unde este fratele meu, că foarte mult slăbeşte sufletul meu, 
dorind ca să-l văd şi foarte mult m-am nevoit, rugându-mă lui Dumnezeu, ca 
să-mi spună despre dânsul, de este viu sau nu, şi n-a binevoit Domnul să-mi 
descopere până acum, fără numai prin tine, voi afla, o! sfinte părinte”. 


Răspuns-a lui bătrânul: "Şezi lângă mine şi vei vedea degrabă pe fratele tău”. 


Şezând ei puţin, iată celălalt monah tânăr Arcadie a venit, obosit cu trupul, uscat 
la faţă şi ochii lui abia se puteau vedea, de postul cel nemăsurat şi de înfrânare. 
Apoi, închinându-se la Sfintele Locuri, a văzut pe bătrânul său şezând şi 
degrabă alergând, a căzut la picioarele lui, zicând: "0! părinte, ai părăsit holda 
ta, iată acum al treilea an de când n-ai cercetat-o şi mulţi spini şi pălămidă au 
crescut fără tine, şi ai să te osteneşti puţin, până ce o vei curăţi pe ea”. 


Bătrânul i-a zis: "Să ştii, fiule, că am cercetat-o din zi în zi şi cred în Domnul, că 
nici spini nu are, nici pălămidă, ci grâu copt, vrednic de masa Împăratului 
împăraţilor; dar şezi lângă mine". Deci, a şezut Arcadie; iar bătrânul tăcând 
puţin, a zis către loan: "Din ce loc eşti, frate?" 


Iar loan a zis: “Eu, părinte, sunt om sărac şi străin, numai cu dorirea inimii 
mele, cerând mila Domnului şi a sfintelor tale rugăciuni”. 


lar bătrânul i-a zis lui: "Adevărat, aşa este; dar să-mi spui neamul tău, cetatea 
moştenirii tale şi viaţa ta, ca să se prea mărească numele Domnului”. 


ŞI a început loan să spună toate pe rând: că este de neam din Constantinopol, fiu 
al unui boier şi a avut un frate, Arcadie, cu care era trimis la învăţătură; pe mare 
făcându-se furtună, s-a spart corabia şi toţi s-au înecat, afară de el". 


Arcadie, ascultând până aici povestirea lui şi cu dinadinsul căutând la el, a 
cunoscut pe fratele său şi din fireasca dragoste, neputând suferi mai mult 
povestirea aceea, ce i spunea, a strigat zicând: "Cu adevărat, părinte, acesta 
este loan, fratele meu”. 


Grăit-a bătrânul: "Ştiu şi eu, dar am tăcut, ca singuri să vă cunoaşteţi”. 


Atunci au căzut unul la altul pe grumaji, apoi, cuprinzându-se cu bucurie şi cu 
lacrimi, s-au sărutat. Şi sculându-se, au prea mărit pe Dumnezeu, cel ce i-a 
învrednicit a se vedea vii unul pe altul, fiind în sfântul chip monahicesc şi într-o 
viaţă bună ca aceea, după Dumnezeu. 

După două zile, au venit Xenofont şi Maria de la Iordan, apoi rugându-se la 
Golgota şi închinându-se purtătorului de viață Mormânt al Domnului nostru, 
mult aur au dăruit la acel sfânt loc, pentru slava lui Dumnezeu. Văzând acolo şi 
pe sfântul bătrân, mai înainte-văzător, l-au cunoscut pe dânsul şi la picioarele lui 
căzând, cereau binecuvântare, iar după rugăciune au zis către bătrân: "Pentru 
Domnul, părinte, împlineşte-ţi făgăduinţa ta şi ne arată pe fiii noştri”. 


Atunci stăteau lângă bătrân amândoi fiii lor, loan şi Arcadie, dar le poruncise 
bătrânul să nu grăiască nimic mai înainte, nici în faţă să nu caute, ci în jos, ca să 
nu fie cunoscuţi. Însă fiii cunoşteau pe părinţii lor, bucurându-se cu inima, dar 
părinții pe fii nu puteau să-i cunoască, pe de o parte că erau în rânduiala 
monahicească, iar pe de alta, că se veştejise frumuseţea feţei lor, de înfrânarea 
cea mare. 


Şi a grăit sfântul bătrân către Xenofont şi Maria: "Mergând la gazda voastră, să 
ne puneţi la masă, ca venind cu ucenicii mei, să primim hrană împreună cu voi 
şi după aceea vă voi spune despre fiii voştri unde sunt”. 


Bucurându-se foarte mult părinţii, căci le-a făgăduit sfântul părinte că le va arăta 
pe fiii lor, au mers degrab şi au gătit masă bună. 


Deci, a zis bătrânul către ucenici: "Să mergeţi unde găzduiesc părinţii voştri şi 
să vă ţineţi, să nu grăiți nimic, până ce nu voi porunci eu”. 


Deci, i-au zis lui amândoi fraţii: "Precum porunceşti, părinte, aşa să fie”. 

Iar bătrânul le-a zis iarăşi: "Să ne împărtăşim de ospăț şi la vorbă să stăm cu 
dânşii, că nu va fi spre vătămarea mântuirii voastre, ci spre folos; credeţi-mă pe 
mine că orice fel de osteneală veţi suferi pentru fapta bună, la măsura tatălui 


vostru Şi a maicii nu veţi ajunge". 


Mergând în casa lui Xenofont, au şezut şi din masa cea pusă înainte mâncau 
împreună, vorbind cuvinte folositoare. 


Deci, ziceau fericitul Xenofont şi Maria către bătrânul: "Sfinte părinte, cum 
viețuiesc copiii noştri?" 


lar bătrânul a răspuns: "Bine se odihnesc, pentru mântuirea lor”. 


Iar părinţii au răspuns: "Dumnezeu, cel ce rânduieşte mântuirea tuturor, să le 
dea şi lor ca să fie adevăraţi lucrători ai viei lui Hristos”. 

Şi iarăşi Xenofont a zis către acel bătrân: "O! părinte, cât de buni sunt aceşti 
ucenici ai tăi! O! de ar fi şi copiii noştri ca aceştia; căci foarte mult au iubit 
sufletele noastre pe aceşti monahi tineri, că de când i-am văzut, s-a veselit 
inima noastră, ca şi cum am vedea pe fiii noştri”. 


Deci, a grăit bătrânul către Arcadie: "Fiule, să ne spui unde te-ai născut, cum ai 
trăit şi de unde ai venit în locurile acestea?" 


Iar Arcadie a început a spune, zicând: "Eu, părinte şi acest frate al meu 
suntem de neam din Bizanţ, fii ai unui boier din cei mai de frunte din palatul 
împărătesc; Suntem crescuţi în dreapta credinţă şi ne-au trimis părinţii la 
Berit, ca să învăţăm elineasca înţelepciune, dar plutind noi, s-a spart corabia 
de învăluire şi de vifor, şi fiecare dintre noi, apucând câte o scândură din 
corabia ce s-a sfărâmat, am plutit unde ne ducea repeziciunea valurilor; dar 
cu dumnezeiasca milostivire, ne-am păzit vii şi la uscat ne-a aruncat marea". 


Apoi, el încă grăind aceasta, cunoscură părinţii că aceştia sunt fiii lor şi îndată 
strigară: "Aceştia sunt fiii noştri, aceştia sunt rodul pântecelui nostru, aceştia 
sunt luminătorii ochilor noştri”. 


Şi căzând pe grumajii lor, îi sărutau cu dragoste şi plângeau de bucurie; atunci 
au lăcrimat şi toţi sculându-se, au dat slavă şi mulţumire lui Dumnezeu, mărind 
purtarea de grijă minunată a lui Dumnezeu pentru dânşii. 


Apoi, Xenofont cu soția sa au rugat pe sfântul bătrân ca să-i tundă în rânduiala 
monahicească. 


Deci, părintele cel mai înainte-văzător a tuns pe Xenofont şi pe Maria cu 
mâna sa şi i-a învăţat rânduiala monahicească. Apoi le-a poruncit bătrânul, 
ca nu împreună, ci fiecare deosebit să petreacă şi după puţină vreme, S-au 
despărțit toţi, doamna Maria a fost dată într-o mânăstire de fecioare, loan şi 
Arcadie, sărutând pe părinţii lor, s-au dus cu bătrânul în pustie, iar Xenofont, 
trimițând oameni în Bizanţ, a vândut casa şi toate averile şi le-a împărțit la cei 
ce aveau trebuinţă, iar pe robi i-a eliberat. Apoi în pustie aflând o chilie, se 
liniştea. 


Toţi au plăcut lui Dumnezeu desăvârşit şi de mari daruri s-au învrednicit de la 
EI; loan şi Arcadie au strălucit între vieţuitorii pustiei ca nişte luminători şi 
vieţuind ani destui, mai înainte şi-au văzut sfârşitul lor şi către Domnul au 
trecut. 


Cuvioasa Maria a făcut multe minuni: orbi a luminat, diavoli a izgonit şi prin 
fericit sfârşit a trecut de la cele pământeşti la cele cereşti; iar Cuviosul 

Xenofont, aşijderea a luat de la Dumnezeu darul facerii de minuni şi al mai 
înaintei vederi, şi proorocind înainte, spunea cele ce vor să fie şi de mari taine 
era văzător;, după aceea, a trecut să vadă cele ce ochiul nu le-a văzut şi să se 
sature cu vederea de faţa lui Dumnezeu. 


Astfel Cuviosul Xenofont, fericita Maria şi sfinţii lor fu, loan şi Arcadie, cei ce 
cu osârdie au iubit pe Dumnezeu, bine au slujit Domnului prin viață dreaptă şi 
de Dumnezeu plăcută, şi în ceata sfinților sunt numărați de preasfântul Stăpân 
Hristos, Mântuitorul nostru, căruia împreună cu Tatăl şi cu Sfântul Duh se 
cuvine slavă, cinste şi închinăciune, în veci. Amin. 


Pe Sfântul loan, fiul lui Xenofont şi al Mariei, fratele lui Arcadie, unii îl 
socotesc că este loan Scărarul, precum în cartea aceluia la început se vede, 
pentru că cel ce tâlcuieşte viaţa Sfântului loan Scărarul, scrisă de Daniil 
monahul din Rait, zice despre dânsul aşa: "Aici naşterea şi cetatea sfântului o 
acopere scriitorul”. 


lar unii zic că el este fiul lui Xenofont şi că fratele lui este Gheorghe Arselaitul, 
care s-a numit din naştere Arcadie; însă acesta nu şi-a schimbat numele, pentru 


că se numea loan Xenofont era în Constantinopol. 


(După Metafrast) 

Sinaxar - Pomenirea cuviosului nostru părinte Xenofont, a soţiei sale Maria 
şi a fiilor lor Arcadie şi loan 





In această lună (ianuarie), în ziua a douăzeci şi şasea, pomenirea cuviosului 
nostru părinte Xenofont, a soţiei sale Maria şi a fiilor lor Arcadie şi loan. 


Cuviosul Xenofont era din Constantinopol, om bogat pe dinafară, iar pe 
dinăuntru plin de cucernicie. Deci, şi-a trimis pe cei doi fii ai săi la Beirut în 
Fenicia, pentru deprinderea de bune obiceiuri şi pentru învăţătura de carte. Dar 
aflând că s-a nimicit corabia în care călătoreau fiii săi, a purces cu soţia să-i 
caute. Şi i-a găsit la Ierusalim, îmbrăcaţi în haine monahiceşti. Atunci s-a 
călugărit şi el cu soţia lui; şi atât au sporit în fapte bune încât s-au învrednicit a 
face şi minuni. 


Fiind plăcuți până la sfârşit lui Dumnezeu, s-au mutat în locaşurile cereşti. 

Sinaxar - Cuvioşii Xenofont şi Maria, împreună cu fiii lor, Arcadie şi loan 


A Ra, 


il 2 a i f 





Ea eve S n * a 





Cuvioşii Xenofont, Maria și fii lor Arcadie şi Ioan. Ilustraţie de Minologhion 
bizantin, sec. al XIV-lea 


Sfântul Xenofont a fost un nobil bogat, dar iubitor de Dumnezeu și de cele 
sfinte şi a trăit în Constantinopol în vremea împăratului Iustinian. EI a luat-o de 
soție pe Maria, femeie virtuoasă şi iubitoare de Dumnezeu, de la care a avut doi 
fii, Arcadie şi loan, pe care i-a trimis la vestita şcoală de la Beirut, pentru a 
studia Dreptul. 


S-a întâmplat ca Xenofont să se îmbolnăvească foarte grav şi a trebuit să-i 
cheme pe cei doi fii ai săi acasă, în Constantinopol, pentru a le da ultimele 
sfaturi înainte de a părăsi lumea pământească. Însă, ca prin minune, Xenofont s- 
a însănătoşit, iar fui lui au dat slavă lui Dumnezeu, apoi s-au întors la Beirut 
pentru a-și termina studiile. Pe drumul de întoarcere, în timpul călătoriei pe 
mare, s-a pornit o furtună mare, iar corabia s-a scufundat din pricina valurilor 
uriașe. larăşi, ca prin minune, cei doi frați au scăpat cu viaţă din acest naufragiu, 
cu voia şi cu harul Lui Dumnezeu. 


loan, unul dintre cei doi, a reușit să se salveze înotând până la mal, ajungând pe 
coasta oraşului Tyr. Acolo, loan a ridicat rugăciuni de mulţumire lui Dumnezeu 
care l-a salvat, iar mai apoi, dându-și seama de deşertăciunea vieţii pământești, a 
luat hotărârea de a deveni monah. A plecat la drum cu acest gând, aşadar, 
rugându-se la Dumnezeu pentru a-l păzi pe fratele său, Arcadie (despre care nu 
mai știa nimic de la naufragiu) şi pentru ca şi fratele său să lase cele pământeşti 

şi să devină monah. După ce a mers o bună bucată de drum prin deşert, a găsit 
în cele din urmă o mănăstire şi a bătut la poartă. Portarul 1-a deschis şi, văzându- 
| aproape gol (rămăsese fără haine în timpul naufragiului), i-a dat o rasă cu care 
să se îmbrace. 


După ce l-a ospătat şi l-a îngrijit cum se cuvine, l-a întrebat cine este şi de unde 
vine. loan i-a povestit peripeţiile prin care a trecut, iar monahul, auzind prin câte 
a trecut tânărul, a dat slavă Lui Dumnezeu, după care l-a întrebat: „iar acum, 
fiul meu, încotro vrei să mergi?”. Acela i-a împărtăşit taina inimii sale, 
spunându-i că vrea să devină monah. Astfel, loan a rămas acolo, la mănăstire şi 
a început să viețuiască precum ceilalți monahi, ţinând post, priveghind şi rugân- 
du-se. La scurt timp de la sosirea sa în mănăstire, egumenul l-a pecetluit cu 
semnul Sfintei Cruci şi l-a îmbrăcat cu rasa de schimonah. 


Arcadie, după naufragiu, a înotat şi el până a ajuns la uscat, iar acolo a plâns cu 
amar, crezând că fratele său s-a înecat şi nu îl va mai vedea niciodată. Ajungând 
în orașul cel mai apropiat, nişte oameni binevoitori i-au dat de mâncare şi haine 
cu care să se îmbrace. Venind noaptea, s-a întins să se culce pe treptele unei 
biserici. Numai ce a adormit, i-a venit în vis fratele său, loan, care l-a încre- 
dinţat că este viu şi l-a sfătuit să urmeze și el viața monahală despre care tatăl 
lor le spunea s-o cinstească, s-o iubească și s-o dorească. Trezindu-se, Arcadie 
s-a hotărât, la rândul lui, să devină monah. 


Însemnându-se cu semnul Sfintei Cruci şi făcând rugăciune, a pornit spre 
Ierusalim, pentru a se închina la Sfintele Locuri. Acolo a întâlnit un părinte cu 
darul înainte-vederii şi care, văzându-l amărât, i-a spus să nu fie trist, pentru că 
fratele său trăiește şi este monah, iar el va apuca să îşi vadă familia înainte de a 
muri. Arcadie, minunându-se de darul părintelui, l-a rugat cu lacrimi să-l ia cu 
el la mănăstire şi să-l tundă monah. Arcadie l-a urmat pe bătrân la mănăstirea 
unde acela viețuia, la Sfântul Sava, iar acolo monahul i-a cedat chilia în care se 
nevoise vreme de 50 de ani, apoi a rămas timp de un an alături de Arcadie 
pentru a-l povăţui şi a-l învăţa rânduielile vieţii monahale. După trecerea acestei 
vremi, bătrânul a plecat pentru a se nevoi în pustie. La plecare, l-a binecuvântat 
pe Arcadie și 1-a făgăduit că peste trei ani se va întoarce pentru a vedea cum 
petrece întru viaţa cea duhovnicească. Astfel, Arcadie a rămas să se nevoiască 
în acea chilie, după cum îl povăţuise stareţul său. 

trăiesc şi că îi vor întâlni după ce-şi vor fi încheiat pelerinajul la mănăstirile de 
la lordan şi se vor fi întors la Ierusalim. Bătrânul a plecat, mai apoi, înaintea lor 
la Ierusalim. 


În acea vreme, atât Arcadie, cât şi loan veniseră la Ierusalim să se închine, dar, 
din pricina ascezei pe care o făcuseră, nici unul dintre ei nu l-a recunoscut pe 
celălalt. Bătrânul fiind împreună cu Arcadie, l-a recunoscut pe loan şi l-a 
întrebat despre patria lui. Atunci, loan a început să-i povestească viaţa sa, iar 
Arcadie, auzind totul, printre lacrimi i-a descoperit că este fratele său cel 
pierdut. 


După câteva zile au ajuns la Ierusalim și părinţii lor, Xenofont şi Maria — aşa 
după cum le spusese bătrânul — şi, după ce s-au închinat la Golgota şi au făcut 
milostenie din destul, l-au aflat iarăşi pe bătrânul monah pe care îl întâlniseră la 
mănăstirile din pustia de dincolo de Iordan. Bătrânul i-a îndemnat să pregă- 
tească masă bogată pentru fiii lor, iar aceștia au alergat imediat să plinească 
porunca, nevenindu-le să creadă că peste puţină vreme îşi vor revedea fii. 


Gheronda, însoţit de cei doi monahi frați, a pornit spre locul unde cei doi părinți 
pregătiseră cu atâta dragoste masă bogată. Xenofont, nerăbdător să afle veşti 
despre copiii săi, l-a întrebat pe gheronda cum sunt fii lor, iar acela i-a răspuns 
că sunt bine şi se nevoiesc ca să se mântuiască. În timpul mesei, Xenofont a 
observat că cei doi ucenici ai părintelui erau foarte evlavioşi şi 1-a lăudat, 
spunând că şi-ar fi dorit ca fiii lui să le semene acestor monahi. „Amin”, a spus 
bătrânul, după care l-a rugat pe Arcadie să-și povestească viaţa sa, de unde se 
trage şi cine îi sunt părinții. 


Auzind povestea vieţii lui, Xenofont și Maria au înţeles imediat că acela era fiul 
lor şi, plini de bucurie şi recunoştinţă faţă de Dumnezeu, şi-au îmbrățișat fiul pe 
care îl credeau pierdut. Bătrânul le-a descoperit, apoi că celălalt monah era cel 
de-al doilea fiu al lor, loan şi toţi împreună, familia reunită, au mulţumit şi au 
dat slavă lui Dumnezeu. Mai apoi, Xenofont a cerut de la egumen să-l tundă și 
pe el în monahism, şi la fel a cerut şi Maria. 


Cei doi frați l-au urmat pe stareţul lor în pustie, iar mai târziu s-au învrednicit să 
ajungă la înălțimea virtuţilor şi nevoindu-se până la sfârşit, au fost învredniciți 
de Dumnezeu cu darul vederii-înainte precum şi al vindecării de orice boală 
trupească. 


Tatăl lor, Xenofont a vândut toate averile sale şi a împărțit banii săracilor, şi-a 
eliberat robii pe care îi avea, iar pe soţia sa, Maria, a aşezat-o într-o mănăstire 
de femei. Acolo, aceasta s-a nevoit pentru a plăcea lui Dumnezeu și a ajuns la 
măsura sfinților din vechime, vindecând multe boli, dând vedere orbilor şi 

scoțând demoni, până când a trecut la cele veşnice. lar Sfântul Xenofont, 
îmbrăcându-se cu o haină de păr, a plecat în pustie, acolo unde a trăit până la 
sfârșitul vieţii sale, nevoindu-se și învrednicit fiind de Dumnezeu de a cunoaște 
mari taine. Dobândind harisma vederii-înainte, şi-a dat cuviosul său suflet în 
mâinile Domnului la sfârşitul veacului al VI-lea. 

Cuviosul NEI Diip frescă de la Mănăstirea Decani, sec. sf XIV-lea 


Tropar, glasul al IV-lea, „Cel ce te-ai înălțat pe Cruce”: Neam binecuvântat de 
Domnul eşti, ce s-a învrednicit de slava cea cerească, pustnicește slăvindu-L pe 
Hristos pe pământ, Xenofont cuvioase, împreună cu soția ta, Maria și cu fiii tăi, 
preoți ai Dumnezeului cel de Sus. Pe care, lăudându-i, cu bucurie să strigăm: 
Bucuraţi-vă, sfinților cuvioşi! 


Condac, „Arătatu-te-ai astăzi lumii”: In curțile Stăpânului ai privegheat, 
săracilor împărțind averea ta, în liniște, fericite, împreună cu soția ta şi cu fui 
tăi. Pentru aceasta, acum, dumnezeiasca desfătare aţi moştenit. 


Alt condac, „Arătatu-te-ai astăzi lumii”: Din marea vieții scăpând, dreptul 
Xenofont, cu cinstită soția sa, în ceruri se veselesc împreună cu fiii lor, pe 
Hristos slăvindu-L. 


Megalinarii: Neam cu rod bogat şi sfânt, Xenofont, te-ai arătat, împreună cu 
soția ta, având roade pe cei doi fii ai voştri, împreună cu care lui Dumnezeu aţi 
urmat. 

Arhid. Ştefan Sfarghie - Sinaxar - Sfântul ierarh Iosif cel milostiv, 
mitropolitul Moldovei; Sfinţii cuvioşi Xenofont, Maria, Arcadie şi loan 





Mitropolitul Iosif Naniescu, numit după canonizarea sa Sfântul Iosif cel 
milostiv, s-a născut în Basarabia, ca fiu al preotului Anania Mihalache şi al 
soției sale, Teodosia, la 15 iulie 1818, primind la botez numele loan. 


Rămânând de mic orfan de tată, la vârsta de 10 ani a fost luat de un unchi al său, 
ierodiaconul 'Teofilact, care l-a adus în obştea Mănăstirii Frumoasa, din 
Basarabia, apoi la Mănăstirea „Sfântul Spiridon” din laşi, unde se afla şi un 
vestit spital. Acolo, tânărul loan a învăţat ascultarea, smerenia, precum și 
slujirea lui Dumnezeu şi a semenilor aflați în suferință. 


După un timp a mers la Mănăstirea „Sfântul Samuil” din Focşani, apoi, plecând 
la Buzău, s-a călugărit, primind de la marele episcop Chesarie al Buzăului 
numele de Iosif. 


A fost hirotonit episcop-vicar al Mitropoliei Țării Româneşti, cu titulatura Iosif 
al Mirelor, iar în 1873 a fost ales episcop al Argeșului. Peste doi ani a fost ales 
mitropolit al Moldovei, perioadă în care şi-a împlinit cu multă osârdie chemarea 
şi slujirea arhierească. 


Mitropolitul Iosif a încheiat zidirea Catedralei Mitropolitane din laşi în anul 
1886, ctitorită de marele Veniamin; la începerea căreia, în anul 1826, prin 
pronie dumnezeiască, a şi fost de faţă pe când era copil la Iași. 


Păstorind cu multă vrednicie Mitropolia Moldovei vreme de 27 de ani, s-a mutat 
la cereștile locașuri cu pace în anul 1902, în ziua de 26 ianuarie. 

Poporul l-a numit losif cel sfânt şi milostiv. De aceea, Sfântul Sinod al Bisericii 
Ortodoxe Române, în şedinţa sa din 5-6 octombrie 2017, l-a trecut în rândul 
sfinților. 


SR 5 


Astăzi pomenim şi pe Sfântul Xenofont. S-a născut în Constantinopol şi, ca 
mirean, a ajuns senator în timpul lui Iustinian cel mare (527-565). El avea multe 
averi materiale, dar era şi mai bogat din punct de vedere spiritual. 


Soţia sa, Maria, îl urma întru toate, căutând să placă lui Dumnezeu. Şi aveau doi 
fii, loan şi Arcadie, pe care i-au crescut în dreapta credinţă şi pe care i-au trimis 
la Beirut, din Fenicia, pentru a studia la şcoli înalte. 


Pe drum spre Beirut s-a stârnit o furtună mare, care a sfărâmat corabia, încât nu 
se ştia dacă a mai scăpat cineva cu viaţă. 


Aflând despre aceasta, Xenofont şi soţia sa au plecat să-şi caute fiii pe care îi 
credeau morţi, şi mult s-au minunat aflând după îndelungate căutări că Arcadie 


şi loan erau călugări în Ierusalim. 


Cei doi feciori intraseră în mănăstire, ca mulţumire adusă lui Dumnezeu pentru 
că 1-a scăpat din valurile puternice. 


Deci, fericindu-şi fiii, Xenofont şi Maria s-au făcut şi ei monahi. 

Calendar Ortodox - Sfântul ierarh Iosif cel milostiv, mitropolitul Moldovei; 
Sfinţii cuvioşi Xenofont, Maria, Arcadie şi loan 





Mitropolitul Iosif Naniescu, numit după canonizare Sfântul ierarh Iosif cel 
milostiv, mitropolitul Moldovei, s-a născut în Basarabia, ca fiu al preotului 
Anania Mihalache şi al soţiei sale, Teodosia, din satul Răzălăi, ţinutul Soroca, la 
15 iulie 1818, primind la botez numele Ioan. 


Rămânând de mic orfan de tată, iar mama sa făcându-se monabhie, la vârsta de 
10 ani a fost luat de un unchi al său, ierodiaconul 'Teofilact, care l-a adus în 
obştea Mănăstirii Frumoasa, din Basarabia, apoi la Mănăstirea Sfântul Spiridon 
din laşi, unde se afla şi un vestit spital. 


Acolo tânărul loan a învăţat ascultarea, smerenia, precum şi slujirea lui 
Dumnezeu şi a semenilor aflați în suferință. După o vreme, cei doi au mers la 
Mănăstirea Sfântul Samuil din Focşani, unde de asemenea funcționa un spital. 
Plecând apoi la Buzău, a îmbrăcat sfântul şi îngerescul chip, primind, de la 
marele episcop Chesarie al Buzăului, numele de Iosif, după numele întâiului 
episcop al Argeşului. 


Acelaşi Chesarie l-a hirotonit diacon şi l-a îndrumat la învăţătura de carte, pe 
care a deprins-o la Seminarul de la Buzău, apoi la Academia Sfântul Sava din 
Bucureşti, având dascăli vestiți, precum profesorul Ioanid, de la care a învăţat 
limba greacă, şi părintele Macarie ieromonahul, cunoscutul dascăl de psaltichie 
românească. 


De la Macarie, losif a deprins meşteşugul cântării bisericeşti curate, întrucât 
avea un glas foarte plăcut şi el însuşi a alcătuit cântări psaltice. 

Fiind hirotonit episcop vicar al Mitropoliei Țării Româneşti, cu titulatura losif al 
Mirelor, urma cu vrednicie faptelor Sfântului ierarh Nicolae. în anul 1873 fost 
ales episcop al Argeşului, iar peste doi ani, mitropolit al Moldovei, împlinindu- 
şi cu multă osârdie chemarea şi slujirea arhierească. împlinindu-şi făgăduinţa 
către fostul mitropolit Veniamin Costachi, făcută în vedenie pe când mergea 
către laşi ca nou ales mitropolit, losif a încheiat zidirea Catedralei mitropolitane 
în anul 1886, începută de marele Veniamin; la începerea căreia, în anul 1826, 
prin pronie dumnezeiască, a şi fost de faţă pe când era copil la laşi. 


Asemeni şi Seminarul lui Veniamin de la Socola l-a mutat chiar în palatul 
domnitorului care îl surghiunise pe ierarhul Veniamin, iar bisericile Sfântul 
Nicolae Domnesc şi Sfinţii Trei Ierarhi le-a înnoit, căutând să urmeze întru toate 
marelui său înaintaş. 


Moaştele cuvioasei Parascheva le-a mutat de la Mănăstirea Trei lerarhi la 
Catedrala nouă a Mitropoliei, în anul 1889, punându-le în raclă nouă de argint, 
după ce văzuse racla veche cuprinsă de flăcări şi sfintele moaşte rămânând 
nearse, prin dumnezeiască minune. 


Cele mai alese fapte bune ale mitropolitului Iosif erau însă acestea două: 
sfințenia vieţii şi milostenia. EI se ruga şi citea mult, mânca puţin şi era foarte 
cumpătat, îşi drămuia cu mare măsură timpul, având mare osârdie pentru cele 
sfinte. Dumnezeiasca Liturghie o săvârşea totdeauna cu bucurie şi cu ochii 
umeziţi de lacrimi. 


Era, de asemenea, un vorbitor priceput şi duhovnic înţelept, căutat de multă 
lume pentru blândeţea şi cuvintele lui. Cunoştea bine Sfânta Scriptură, din care 
mărturisea că învaţă toate, şi era desăvârşit părinte duhovnicesc. Pe lângă 
celelalte daruri, mitropolitul avea şi darul smereniei şi al ascultării desăvârşite, 
că toate le primea ca de la Dumnezeu. 


Păstorind, deci, cu multă vrednicie Mitropolia Moldovei vreme de douăzeci şi 
şapte de ani, s-a mutat la cereştile lăcaşuri cu pace în anul 1902, în ziua de 26 
ianuarie. 


Poporul l-a numit losif cel sfânt şi milostiv. De aceea, Sfântul Sinod al Bisericii 
Ortodoxe Române, în şedinţa sa din 5-6 octombrie 2017, l-a trecut în rândul 
Sfinţilor, statornicind ca zi de pomenire a sa 26 ianuarie, când a trecut la cele 
veşnice. 


Pentru ale lui sfinte rugăciuni, Doamne lisuse Hristoase, Dumnezeul nostru, 
miluieşte-ne pe noi. Amin. 

Troparul, glasul al 3-lea: Curăţia ta şi rugăciunea, milostenia şi înfrânarea vas 
ales al Sfântului Duh te-au făcut; pentru aceasta, Moldovei fiind păstor, urmai 
cu totul Păstorului Celui bun; Sfinte mare ierarhe, milostive losife, roagă pe 
Hristos Dumnezeu să ne dăruiască nouă mare milă. 


SR o 2 


Cuviosul Xenofont (începutul sec. al VI-lea) era o persoană din rangul nobiliar 
înalt al Constantinopolului. Cei doi copii ai săi, Arcadie şi loan, au fost trimişi 
la studii în Berit, Fenicia, însă s-au întors alături de tatăl lor care s-a îmbolnăvit 
grav, dar a fost vindecat de Dumnezeu printr-o minune. 


Întorcându-se la Berit, din cauza unei furtuni corabia lor s-a scufundat: prin 
rugăciunile înălțate, cei doi au fost salvaţi, astfel loan a ajuns în oraşul 
Melifitan, iar Arcadie în Tetrapirghia. Drept mulţumire adusă lui Dumnezeu, cei 
doi au intrat în monahism, împreună cu slujitorii lor, fără să ştie unul de celălalt. 


După 2 ani de la plecarea lor, Sfântul Xenofont a aflat de la unul din slujitorii 
fuilor lui despre scufundarea corabiei crezând că aceştia s-au înecat. 


După alţi doi ani, Sfântul Xenofont a mers la Locurile Sfinte să se roage, şi aici 


e je le o e 


Drept urmare, Sfântul Xenofont împreună cu soţia sa Maria, au intrat în 
monahism, închinându-şi viaţa lui Dumnezeu. 

Proloagele din 26 ianuarie 





Luna ianuarie în 26 zile: Pomenirea prea cuviosului părintelui nostru 
Xenofont, a soţiei lui Maria şi a fiilor lor Arcadie şi loan (sec.VI) 


Acest prea cuvios Xenofont era din Constantinopol, mare dregător al împărăției 
şi bogat în averile cele din afară. Dar era şi mai bogat în avuţiile cele dinlăuntru, 
adică, în dreapta credinţă şi în milostenie la săraci. 


Soţia lui, Maria, îi urma întru toate, căutând să placă lui Dumnezeu. Şi aveau 
doi fii, loan şi Arcadie. Voind ei ca fii lor să le fie moştenitori, nu numai ai 
amândoi feciorii, la cetatea Berit, din Fenicia, cetate vestită, în acea vreme, 
pentru învăţătura bunelor deprinderi şi pentru înalta ei şcoală de înţelepciune 
elinească. 


Şi, plutind cei doi fii spre Fenicia, s-a stârnit deodată o groaznică furtună pe 
mare şi s-a sfărâmat corabia cu dânşii, încât nu se putea şti de a mai scăpat 
cineva cu viaţă. 


Deci, de aceasta înştiințându-se, au purces şi Xenofont, cu soţia sa, şi s-au dus, 
ca să-şi caute feciorii. Şi mult s-au minunat îndureraţii părinți, aflând, după 
îndelungată căutare, printre călugării din lerusalim, pe cei doi feciori ai lor. 


Ca, drept mulţumită pentru dumnezeiasca lor izbăvire din valuri, cei doi feciori 
intraseră în mânăstire şi se făcuseră călugări. Şi multe lacrimi de bucurie au 

picurat, din ochii tuturor celor patru, părinți şi feciori, din această neaşteptată 
regăsire. 


Deci, mult fericindu-şi feciorii, s-au făcut monahi şi Xenofont şi soţia sa Maria 
şi, mergând fiecare la mănăstirea sa, atâta au sporit în bunătăţile sufletului şi ei 
şi fiii lor, încât s-au învrednicit că şi lucruri minunate a lucrat Dumnezeu printr- 
îNŞII. 


Cu ale lor sfinte rugăciuni, Doamne miluieşte-ne şi ne mântuieşte pe noi ! 
Amin. 


Intru această zi, cuvânt din Pateric, pentru ca să nu nădăjduiască omul în 
sine. 


A venit, oarecând, un bătrân la alt părinte şi, vorbind ei unul cu altul, a zis unul: 
"Eu am murit pentru lume." 


ŞI i-a răspuns lui celălalt bătrân: "Să nu-ţi pui nădejdea întru tine, până ce vei 
ieşi din trupul tău, că dacă tu zici, "am murit," apoi satana n-a murit; ci încă în 
toate ceasurile să ne păzim pe noi înşine cu dinadinsul. Că precum un ostaş sau 
un vânător, când merg la lucrul lor, nu se înspăimântă, ci se nevoiesc, măcar că 
nu ştiu dacă vor fi răniți sau dacă vor scăpa şi se vor mântui, aşa se cade şi 
monahului a se lupta cu dracii, dar să nu-şi pună nădejdea întru sine, ci la 
Dumnezeu să-şi pună toată nădejdea." 


Întru această zi, cuvânt al Sfântului loan Gură de Aur, despre milostenie şi 
plata ei. 


Orice ai da la săraci, acelea în mâinile lui Hristos le pui şi nimeni nu poate să le 
răpească din mâinile Celui ce le-a luat, ci petrec acolo, multă roadă făcându-se 
nouă. ȘI, de vreme ce nici omul nu trece cu vederea, ci asemenea răsplăteşte 
darul primit, apoi, cu cât mai mult încă Hristos, cum, oare, după luare, nu va 
răsplăti ? Căci, iată, ce zice Solomon: "Cela ce miluieşte pe săraci, împrumut dă 
lui Dumnezeu." 


Dar văzut-ai, oare, ce lucru slăvit de împrumutare ? Că altul este cela ce ia şi 
Altul se îndatoreşte şi se pune chezaş. Că n-a zis, adică: "Cel ce miluieşte pe 
sărac dă lui Dumnezeu, şi împrumut dă lui Dumnezeu," ca, la răsplătire, să nu ia 
numai al său, ci împreună cu al său să ia mai multă dobândă. De aceea şi noi 
dăm împrumut la aceia care ne dau mai multă dobândă, şi încă pe cei avuţi îi 
alegem şi-i căutăm, iar pe blândul şi bine cunoscătorul Dumnezeu, care însutit 
răsplăteşte, Îl părăsim. Că ce ne va da nouă pântecele, care mistuieşte multe, 
numai gunoi şi stricăciune ? Sau ce ne dă deşarta mărire ? Invidie şi răutate. Sau 

ce, iubirea de desfătări? Numai necazuri şi deşertăciuni. Apoi, ce ne dă 
desfrânarea? Gheena şi viermele cel neadormit. 


lar celor bogaţi şi nemilostivi ce li se cuvine ? Aici, cele ce sunt rele, iar 
dincolo, cele amare. Că nemincinos este Cel ce a zis: "Căutaţi mai întâi Impă- 
răția lui Dumnezeu şi acestea toate se vor adăuga vouă." 


Deci, pentru ce nu ne îngrijim de milostenie, fraților? Cel ce miluieşte pe săraci, 
zice, împrumut dă lui Dumnezeu. Apoi, oare, împrumutul iei de la mine, 
Doamne, milostenia dată la săraci? 


Dar când va fi mie, spune-mi, mă rog, vremea răsplătirii ? Când va şedea Fiul 
Omului pe scaunul slavei Sale şi va pune pe cei milostivi de-a dreapta Sa, iar pe 
cei răpitori şi nemilostivi de-a stânga atunci va zice celor de-a dreapta Lui: 
"Veniţi, binecuvântaţii Părintelui Meu, de moşteniţi Împărăţia cea gătită vouă, 
de la întemeierea lumii." Pentru ce pricină oare? De vreme ce, zice: "Am flă- 
mânzit şi mi-aţi dat de am mâncat, am însetat şi m-aţi adăpat, gol am fost şi m- 
aţi îmbrăcat." 


ŞI pentru ce, Doamne, despre altele nu faci de loc pomenire, fără numai de 
milostenie ?" Nu voi judeca, zice, pe cei ce au greşit, ci pe cei ce nu s-au pocăit. 
Nu osândesc pe cei bogaţi, ci pe cei nemilostivi şi neomenia lor o mustru, 
pentru că, având un ajutor de mântuire ca acesta, adică milostenia, prin care tot 
păcatul se pierde, au trecut cu vederea o atât de mare facere de bine." Că nu 
pentru aceasta ai luat averea, ca, adică, în mâncări şi în beţii să o cheltuieşti pe 
ea, ci ca să o trimiţi pe ea în cealaltă lume, prin mâinile săracilor, cheltuind-o în 
milostenie. Că, au doar a ta este averea ce ai ? Nu este a ta, ci pentru săraci îţi 
este dată ție. Dintru ale Lui, îţi porunceşte ţie Dumnezeu, ca să dai. Chiar dacă 
ar fi din ostenelile tale şi pentru aceasta socoteşti că este a ta avuţia, au doar, nu 
putea, Dumnezeu să o ia pe ea de la tine ? Dar, iată, nu face aceasta, că doar te- 
o face pe tine iubitor a da la săraci şi printr-înşii moştenitor al Împărăției să te 
facă. Căruia Se cuvine slava, acum şi pururea şi în vecii vecilor ! Amin. 

Sfântul Nicolae Velimirovici — Pomenirea Sfinţilor cuvioşi Xenofont şi 
Maria şi a fiilor lor, loan şi Arcadie 





Aceştia erau cetăţeni foarte de vază şi slăviţi în cetatea Constantinopolului. 
Xenofont şi soţia lui Maria duceau o viaţă plăcută lui Dumnezeu, dedicându-şi 
întreaga lor grijă educaţiei creştineşti a celor doi fii ai lor, loan şi Arcadie. Când 
aceştia au ajuns la vârsta majoratului, părinţii lor i-au trimis la Beirut [unde se 
aflau cele mai bune şcoli creştine din acea vreme]; dar s-a întâmplat că o furtună 
năprasnică le-a scufundat corabia pe care călătoreau. Prin purtarea de grijă a lui 
Dumnezeu, cei doi frați au scăpat totuşi cu viaţă. Ei au fost aruncaţi la mal de 
valuri, în locuri diferite, astfel încât fiecare a crezut despre celălalt că s-a înecat. 
Din durerea sfâşietoare a pierderii celuilalt, ambii s-au făcut monahi la mânăstiri 
diferite. 


După doi ani, văzând că nu soseşte nici o veste de la fii, părinţii cei zdrobiți de 
durere au ajuns ca pelerini la Ierusalim, să se închine Sfintelor Locuri. Acolo, 
prin străvederea unuia dintre părinţii cei îmbunătăţiţi de acolo, mai întâi s-au 
cunoscut fraţii între ei, iar mai apoi, copiii şi cu părinţii lor. 


Dintr-o recunoştinţă de necuprins către Dumnezeu, Xenofont şi Maria au împăr- 
țit de îndată săracilor uriaşa lor avere şi s-au îmbrăcat amândoi în chipul cel 
monahicesc. 


Povestea vieţii acestor patru suflete este cu adevărat copleşitoare, ea arătând mai 
ales cât de minunat călăuzeşte Dumnezeu vieţile celor ce cred în EI, chiar din 
mijlocul celor mai fără de ieşire nenorociri; ea arată cum îngăduie EI vitregiile 
vieţii, numai pentru a întări şi mai mult credinţa celor ce le poartă şi pentru a 
dărui, la vreme potrivită, bucurii mai presus de orice nădejde şi de orice grai. 

Această familie de sfinţi a vieţuit şi s-a săvârşit cu pace în Domnul în veacul al 
cincilea. 

Pr. loan Valentin Istrati - Cântările Ortodoxiei: Sfântul cuvios Xenofont şi 
soţia lui 







4 
Se 





"Strălucind cu vrednicii sufleteşti, cu milostenii şi cu credinţă te-ai luminat pe 
tine însuţi. Căci cu bucurie ai împărțit bogăţia ta săracilor şi dreptatea ta rămâne 
în veci, răsărindu-ţi ţie părinte lumină neînserată. Unde vezi pe cuvioşii fiii tăi şi 
pe ceea ce i-a născut, locuind în cetatea cea cerească.” (Minei pe ianuarie, 
Tipografia Cărţilor Bisericeşti, 1893, p. 402) 


XR 3 k 


Sfântul Xenofont, fiind bogat la inimă şi la suflet, pierzând orice veste despre 
copiii săi, plecaţi la învăţătură, i-a găsit pe ei călugări în cetatea Învierii lui 
Hristos şi împreună cu soția sa a îmbrăţişat chipul monahicesc, adică viaţa în 
ascultare, înfrânare şi sărăcie. Şi împărțind toată averea sa săracilor, Xenofont, 
adică după nume "Fântâna celor străini", a devenit iubitor de oameni, ca Hristos 
pe care ÎL iubea. Şi a împlinit în viaţa lui cuvintele dumnezeiescului împărat 
David care a zis: "Împărţit-a, dat-a săracilor şi dreptatea lui rămâne în veacul 
veacului" (Ps. 111,8). 

lar soția sa, devenită maică, a socotit-o doar ca fiind mama copiilor lui şi 
dăruitoarea vieţii lor prin jertfa ei. Căci iubirea firească devenind născătoare de 
viaţă devine deopotrivă iubire mai presus de lume, ca jerfă şi dăruire de sine 
pentru viaţa copiilor. 

SFINȚII CUVIOȘI PND Ie IN PNI 7.$ 
PT Noi) E ȘI LOAN 
Pilda de viață a acestei familii sfinte reprezintă o expresie a purtării de grijă a lui Dumnezeu 
pentru cei ce nu își pierd nădejdea în EI. Xenofont și Maria erau o familie evlavioasă 
din Constantinopol. Bunul Dumnezeu le dăruise o situație materială deosebită, precum 
și bucuria de a avea doi fii pe care i-au crescut în frica Domnului: Arcadie și loan. 
Atunci când au crescut suficient, Xenofont și Maria au decis să-și trimită copiii să studieze 
în orașul Beirut din Fenicia. În drum spre Beirut cei doi băieți au trecut 
printr-o furtună pe mare, nava pe care călătoreau fiind distrusă. Supraviețuind, 
au ajuns, totuși, la uscat în locuri diferite. Amândoi au ales să-și dedice viața lui 
Dumnezeu, optând pentru vietuirea monastică în semn de multumire pentru că 
Dumnezeu le-a salvat viața și pentru a se ruga pentru fratele celălalt pe care amândoi 
îl considerau pierdut. Trecând mult timp fără nicio veste, părinții lor au aflat în cele din 
urmă ce s-a întâmplat cu nava. Nu au cârtit, ci și-au pus nădejdea în Dumnezeu care 
le va fi purtat lui Arcadie și loan de grijă. Ajungând la o vârstă înaintată, Xenofont și 
Maria au decis să plece într-un pelerinaj la locurile sfinte. Aici, i-au întâlnit pe 
amândoi băieții. Bucuria întâlnirii a fost nespusă înțelegând că această rânduială de sus 
a fopst și darul necârtirii lor. În semn de mulțumire faţă de Bunul Dumnezeu, Xenofont 
și Maria au decis să-și dedice și ei restul vieților lor nevoințelor monahale. 

Bucuraţi-vă, Sfinţilor Xenofont şi Maria împreună cu fii voştri loan şi Și 
Arcadie! e 

